open-index/open-wikipedia-markdown huggingface dataset:
অশোকাষ্টমী

**অশোকাষ্টমী** বা অশোকা অষ্টমী চ’ত মাহৰ শুক্লা অষ্টমী তিথিত পালন কৰা এক ধৰ্মীয় উৎসৱ। এই দিনটো মহাবাহু ব্ৰহ্মপুত্ৰৰ জন্মতিথি আৰু গংগাকে আদি কৰি পুণ্যতীৰ্থবোৰ সেইদিনা ব্ৰহ্মপুত্ৰত মিলিত হয় বুলি প্ৰচলিত বিশ্বাস আছে। সেইদিনা ব্ৰহ্মপুত্ৰত স্নান (শুদ্ধিস্নান) আৰু তৰ্পণ কৰিলে অক্ষয় পুণ্য লাভ হোৱাৰ লগতে শোক নিবাৰণ হয় বুলি বিশ্বাস কৰা হয়। সেয়ে এই তিথিৰ নাম অশোকাষ্টমী। এই তিথিৰ দিনটোত ব্ৰহ্মপুত্ৰৰ পাৰৰ শিলঘাট, শুৱালকুছি, ডিব্ৰুগড় আদি ঠাইত শুদ্ধিস্নান কৰিবলৈ অগণন ভক্তৰ সমাবেশ ঘটে। গুৱাহাটী অঞ্চলৰ ব্ৰহ্মপুত্ৰৰ পাৰৰ ঘাটতো এই তিথিত উৎসৱমুখৰ পৰিবেশৰ সৃষ্টি হয়।

## অশোকাষ্টমী সম্পৰ্কে প্ৰচলিত কিংবদন্তী
পৌৰাণিক আখ্যান অনুসৰি ব্ৰহ্মপুত্ৰই এবাৰ অশোক মুনিৰ আশ্ৰম বুৰাই পেলাইছিল। ব্ৰহ্মপুত্ৰৰ এনে কাৰ্যত মুনি খঙত অগ্নিশৰ্মা হয় আৰু ব্ৰহ্মপুত্ৰক অপৱিত্ৰ হ’বলৈ অভিশাপ দিয়ে। কিন্তু ব্ৰহ্মপুত্ৰৰ কাতৰ মিনতিত মুনি সন্তুষ্টহৈ ক’লে যে ‘বছৰৰ এটা দিনত তই পৱিত্ৰ হৈ তীৰ্থৰ মৰ্যাদা লাভ কৰিবি”। অশোক মুনিৰ নামেৰে সেই দিনটোৱেই অশোকাষ্টমী বুলি জনা যায়। আন এক আখ্যান মতে পৰশুৰামে ব্ৰহ্মপুত্ৰক ব্ৰহ্মকুণ্ড বা মানস সৰোবৰৰ পৰা বোৱাই আনি কামাখ্যা ধাম পোৱাইছিলহি। পৰশুৰামে ব্ৰহ্মপুত্ৰক খন্তেক ৰ’বলৈ কৈ কামাখ্যা মন্দিৰ দৰ্শন কৰিবলৈ যায়। কিন্তু মন্দিৰ দৰ্শন কৰি আহি দেখে যে ব্ৰহ্মপুত্ৰ বৈ গৈছে। এই কথাতে খঙত অগ্নিশৰ্মা হৈ পৰশুৰামে “তোৰ পাৰত কোনো তীৰ্থ নঘটক” বুলি অভিশাপ দিয়ে। পিছত ব্ৰহ্মপুত্ৰৰ অলেখ কাকূতি মিনতিত পৰশুৰামে দয়াপৰবশ হৈ ক’লে “বছৰৰ এটা দিন, চ’ত মাহৰ বাসন্তী অৰ্থাৎ অশোকাৰ (দুৰ্গা) অষ্টমী পূজাত (অশোকা+অষ্টমী=অশোকাষ্টমী) তই বিশেষভাৱে তীৰ্থৰ মাহাত্ম্য লাভ কৰিবি। দেৱী অশোকাৰ নামেৰে এই তিথিৰ নাম অশোকাষ্টমী। অন্য এক জনশ্ৰুতি মতে এই দিনটোতে ৰামায়ণত দেৱী সীতাৰ জন্ম হৈছিল আৰু সেয়ে এই তিথিক **সীতাষ্টমী** নামেৰেও জনা যায়। প্ৰবাদ মতে এইদিন গংগা নদীৰ পানী উজাই আহি ব্ৰহ্মপুত্ৰৰ পানী পৱিত্ৰ কৰে বুলি কোৱা হয়। এইদিনা ব্ৰহ্মপুত্ৰত স্নান কৰিলে গংগাস্নানৰ পুণ্য লাভ হয় বুলি বিশ্বাস আছে। কিছুমান ঠাইত মানুহে নদীত অস্থিভস্মও বিসৰ্জন দিয়ে।

## তথ্য সংগ্ৰহ:

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
জুনাগড়

**জুনাগড়** গুজাৰাট ৰাজ্যত অৱস্থিত এখন জিলা। ‘জুনা’ শব্দৰ অৰ্থ প্ৰাচীন আৰু ‘গড়’ মানে দুৰ্গ। নবাবৰ শাসনাধীন জুনাগড় ১৯৪৮ চনত গণভোটৰ জৰিয়তে ভাৰতৰ অন্তৰ্ভুক্ত কৰা হয়। এই জুনাগড়তে আছে ইতিহাস প্ৰসিদ্ধ জুনাগড় দুৰ্গ। গিৰিনাৰ নামৰ এটা অনুচ্চ পাহাৰৰ ওপৰত জুনাগড় দুৰ্গ অৱস্থিত। ঐতিহাসিক সকলৰ মতে খ্ৰীষ্টপূৰ্ব ৩১৯ত চন্দ্ৰগূপ্ত মৌৰ্যই ইয়াক নিৰ্মাণ কৰোৱাইছিল। পিছত কেইবাবাৰো ইয়াৰ সংস্কাৰ কৰা হয় আৰু এই দুৰ্গৰ পৰিসীমাও বৃদ্ধি পায়। জুনাগড় দুৰ্গৰ ভিতৰত আছে নবাবৰ প্ৰসাদ। ইয়াৰ স্থাপত্য আৰু ভাস্কৰ্য্যত সমসাময়িক কালৰ স্থাপত্য-ভাস্কৰ্য্যৰ নৈপুণ্যৰ স্বাক্ষৰ পৰিলক্ষিত হয়। প্ৰসাদটোৰ বিপৰীত দিশত আছে দৰবাৰ মহল। ইয়াতে নবাবৰ ঘাই সভা অনুষ্ঠিত হৈছিল। প্ৰসাদটোত থকা গোলাকাৰ স্তম্ভবোৰত শিলত কটা বহু দৃষ্টিনন্দন নক্সা আছে। দুৰ্গটোৰ অভ্যন্তৰত কেইবাটাও বৌদ্ধ গুহা আৱিষ্কাৰ হৈছে। ঐতিহাসিকসকলৰ মতে মনোমুগ্ধকৰ শিল্পসম্ভাৰেৰে সমৃদ্ধ এই বৌদ্ধ গুহাবোৰ প্ৰায় ডেৰ হাজাৰ বছৰৰ আগেয়ে নিৰ্মিত। 

## তথ্য সংগ্ৰহ:

## বাহ্যিক সংযোগ

* Junagadh Agricultural University
* 
* Photo gallery of Junagadh & trekking to Girnar hill
* Shree Radha Damodarji main temple's website 

শ্ৰেণী:গুজৰাট
শ্ৰেণী:ভাৰতৰ নগৰ মহানগৰ
মহাপুৰুষ শ্ৰীমন্ত শংকৰদেৱ বিশ্ববিদ্যালয়

শ্ৰীমন্ত শংকৰদেৱ সংঘৰ উদ্যোগত গুৰুজনাৰ নামত স্থাপিত বিশ্ববিদ্যালয় । বৰ্তমান নগাঁও চহৰত অৱস্থিত সংঘৰ মূল কাৰ্য্যালয় চৌহদতে আৰু গুৱাহাটীৰ ৰূপনগৰত এই বিশ্ববিদ্যালয়খন অস্থায়ী ভাৱে পৰিচালিত হৈ আহিছে । বৰ্তমান ১৩টা বিভাগত পাঠদান কৰি থকা হৈছে ।

## প্ৰতিষ্ঠা
সংঘৰ আবেদন মৰ্মে অসম চৰকাৰে "Assam Private Universities Act, 2007"ৰ অধীনত অসম বিধান সভাত  ‘The Mahapurusha Srimanta Sankaradeva Viswavidyalaya Act, 2013’ বিলখন গৃহীত কৰি ২০১৩ চনত এই বিশ্ববিদ্যালয়খন  প্ৰতিষ্ঠা হয় । 
## বিভাগ সমূহ
**নগাঁও চৌহদঃ**

*অৰ্থনীতি
*অসমীয়া
*ইংৰাজী
*কম্পিউটাৰ এপ্লিকেশ্বন
*দৰ্শন
*শংকৰদেৱ অধ্যয়ন
*শিক্ষাতত্ত্ব
*সমাজতত্ত্ব

**গুৱাহাটী চৌহদঃ**

* আইন অধ্যয়ন
*ইংৰাজী
*পৰিবেশ্য কলা (সংগীত/নৃত্য/নাটক)
* সামাজিক কৰ্ম
*যোগ বিজ্ঞান আৰু প্ৰাকৃতিক চিকিৎসা

## তথ্যসূত্ৰ

শ্ৰেণী:অসমৰ বিশ্ববিদ্যালয়সমূহ
সপ্তাহ

**সপ্তাহ** হৈছে সময়ৰ এটা একক। সাত দিনে এক সপ্তাহ হয়।

উক্ত সাতদিন হ'ল:
* দেওবাৰ বা ৰবিবাৰ
* সোমবাৰ
* মঙ্গলবাৰ বা মঙলবাৰ
* বুধবাৰ
* বৃহস্পতিবাৰ
* শুক্ৰবাৰ বা শুকুৰবাৰ
* শনিবাৰ

## অন্যান্য সময় এককৰ সৈতে সম্পৰ্ক
* ১৬৮ ঘন্টাত আৰু (১০,০৮০ ছেকেণ্ডত) এটা সপ্তাহ হিচাপে ধৰা হয়। 
* ২ সপ্তাহত এক পক্ষ বা এক পষেক হয়।
* ৪ সপ্তাহত এক মাহ হয়।
* ৫২ সপ্তাহত এক বছৰ হয়।

শ্ৰেণী:সময়
শ্ৰেণী:সময়ৰ একক
শ্ৰেণী:সপ্তাহ
কল্যাণ বৰুৱা

**কল্যাণ বৰুৱা** অসমৰ এজন গীটাৰবাদক। কল্যাণ বৰুৱাৰ জন্ম ডিব্ৰুগড় জিলাত। বৰুৱাই ১৫০ খনৰো অধিক জনপ্ৰিয় হিন্দী ভাষাৰ বোলছবিত গীটাৰবাদক হিচাপে কাম কৰাৰ লগতে এম টিভিৰ ক’ক ষ্টুডিঅ’, আনপ্লাগ্‌ড্‌ৰ দৰে অনুষ্ঠানত গীটাৰবাদন কৰি আহিছে। 

## শৈশৱ আৰু শিক্ষা
কল্যান বৰুৱাৰ জন্ম হয় ডিব্ৰুগড়ৰ অসম চিকিত্‍সা মহাবিদ্যালয়ত। পিতৃ প্ৰমোদ বৰুৱা আৰু মাতৃ চন্দ্ৰপ্ৰভা বৰুৱা। বনবিভাগত চাকৰিয়াল পিতৃৰ সৰুৰে পৰা বিভিন্ন ঠাইত থাকিব লগা হোৱাৰ বাবে, বৰুৱাৰ বিভিন্ন সংস্কৃতি আৰু সংগীতৰ সৈতে চিনাকি হয়। মাতৃৰ বিয়োগৰ পাছত বৰুৱা ডাঙৰ বায়েক মিণু বণিয়া আৰু ভিনিহিয়েক ইন্দ্ৰ বণিয়াৰ লগত থাকিবলৈ গুৱাহাটীলৈ গুচি আহে। কটন কলেজিয়েট হাই স্কুলৰ পৰা স্কুলীয়া শিক্ষা সাং কৰি তেওঁ, কটন কলেজৰ পৰা নৃতত্ব বিষয়ত স্নাতক ডিগ্ৰী লাভ কৰে। 

## সংগীতৰ কেৰিয়াৰ
কলেজত থকা সময়ত গীটাৰ বাদন কৰি বৰুৱা বন্ধুবৰ্গৰ মাজত জনপ্ৰিয় হৈ পৰে, অসমত থকা সময়ত তেওঁ ভূপেন হাজৰিকা, জুবিন গাৰ্গ, জিতুল সোণোৱাল আদি শিল্পীৰ সংগীতত গীটাৰ বাদন কৰে।  স্নাতক ডিগ্ৰী লাভ কৰি তেওঁ এটা চাকৰিতো যোগদান কৰে। আই.আই.টি. গুৱাহাটীত অনুষ্ঠিত হোৱা এখন সংগীত প্ৰতিযোগিতাই বৰুৱাৰ বাবে মুম্বাইৰ দুৱাৰ মুকলি কৰে, এই প্ৰতিযোগিতাত শ্ৰেষ্ঠ গীটাৰবাদকৰ সন্মান লাভ কৰি ১৯৯১ চনত চাকৰি বাদ দি তেওঁ তেওঁ মুম্বাইলৈ যায়। 

প্ৰথমাৱ্স্থাত তেওঁ বিভিন্ন জিংগলচ্‌ আৰু টিভিৰ বাণিজ্যিক বিজ্ঞাপনত গীটাৰ বজায়। পাছলৈ তেওঁ আন আন বিখ্যাত সংগীত শিল্পীৰ সৈতে সংগীতৰ লাইভ শ্বোত ভাগ ল’বলৈ সুবিধা লাভ কৰে। কে.কে.,লাকী আলি, আদ্‌নান চামী আদি শিল্পীৰ সৈতে বিভিন্ন লাইভ শ্ব’ত ভাগ লোৱাৰ পাছত, *কহ’ না প্যাৰ হে’* বোলছবিৰ জৰিয়তে প্ৰথমবাৰলৈ তেওঁ বলিউডী সংগীতত গীতাৰ বাদন কৰাৰ সুবিধা লাভ কৰে। এই বোলছবিখনত তেওঁ *ক্যোঁ চলতী হেই পৱণ* আৰু *এক পল্‌ কা জীনা* গীত দুটিত গীতাৰ বাদন কৰে। 

## ডিস্কগ্ৰাফী
### গীটাৰবাদন কৰা বোলছবি

### প্ৰযোজনা কৰা এলবাম/সংগীত

## ব্যক্তিগত জীৱন
বৰুৱাই পত্নী বনশ্ৰীক মুম্বাইতে লগ পাই আৰু পাছত দুয়ো বিবাহপাশত আৱদ্ধ হয়। তেওঁলোকৰ দুটা সন্তান অয়ন আৰু লিবনে বৰ্তমান মুম্বাইতে স্কুলীয়া শিক্ষা গ্ৰহণ কৰি আছে। পত্নী বনশ্ৰী এগৰাকী সংগীত শিল্পী।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বাদ্যযন্ত্ৰী
নিউ হৰাইজন্‌ছ

**নিউ হৰাইজনচ** () এটি মহাকাশযান যি প্লুটো গ্ৰহৰ উদ্দেশ্যে প্ৰেৰণ কৰা হৈছে। ইয়াক ২০০৬ খৃষ্টাব্দৰ জানুৱাৰীত ফ্ল'ৰিডাৰ কেপ কেনাভেৰাল এয়াৰফৰ্চ ষ্টেচনৰ পৰা উৎক্ষেপিত কৰা হৈছিল। ই আমেৰিকা যুক্তৰাষ্ট্ৰৰ মহাকাশ গৱেষণা প্ৰতিস্থান নাচাৰ এটি প্ৰকল্প। প্লুটোলৈ যোৱাৰ পথত ই বৃহস্পতি গ্ৰহৰ কাষেৰে পাৰ হৈ যায়। এনে কৰি ই বৃহস্পতি গ্ৰহৰ মধ্যাকৰ্ষণ শক্তি ব্যৱহাৰ কৰি নিজৰ গতি বৃদ্ধি কৰিছিল। বৰ্তমান ই মানৱ প্ৰেৰিত মহাকাশযানসমূহৰ ভিতৰত সবাতোকৈ দ্ৰুত গতি সম্পন্ন। ইয়াৰ গতি ঘণ্টাত ৫০ হাজাৰ মাইল। মহাকাশ বিজ্ঞানীসকলৰ লক্ষ্য এই মহাকাশযান ৩৪ গিগাবাইট পৰিমাণৰ তথ্য সংগ্ৰহ কৰি পৃথিৱীলৈ প্ৰেৰণ কৰোৱাৰ। ইতিমধ্যে পৃথিবীৰ পৰা ৬০০ মিলিয়ন মাইলৰো অধিক দূৰত্বৰ পৰা ফটো আৰু অন্যান্য তথ্য পঠিয়াইছে।

## তথ্য সংগ্ৰহ

## বাহ্যিক সংযোগ

* নিউ হৰাইজনচৰ অফিচিয়েল ৱেবছাইট
* Where is New Horizons now?
* NASA's Solar System Exploration web siteত নিউ হৰাইজনছ (PKB)ৰ প্ৰফাইল
* NSSDC পৃষ্ঠা 

শ্ৰেণী:মহাকাশযান
মহানাদ

**মহানাদ** () ব্ৰহ্মাণ্ডৰ আটাইতকৈ আগৰ কালৰ আৰু ব্যাপক বিস্তাৰৰ বৰ্তমান ব্যৱহৃত ব্ৰহ্মাণ্ডতাত্ত্বিক শাস্ত্ৰ। এই শাস্ত্ৰৰ মতে আগতে ব্ৰহ্মাণ্ডৰ ঘনত্ব অতি অধিক আছিল আৰু পিছলৈ ব্ৰহ্মাণ্ড বিস্তাৰিত হ'ল। আধুনিক বিজ্ঞানীয়ে এই ঘটনাৰ সময় প্ৰায় ১৩.৮ বিলিয়ন বছৰ পূৰ্বৰ বুলি কয়, যাক ব্ৰহ্মাণ্ডৰ বয়স বুলি গ্ৰহণ কৰা হৈছে। প্ৰথম বিস্ফোৰণৰ পিছত ব্ৰহ্মাণ্ডৰ তাপমাত্ৰা তীব্ৰ বেগেৰে কমি আহিল আৰু উপ-পৰমাণৱিক কণা আৰু পিছলৈ সাধাৰণ পৰমাণুৰ সৃষ্টি হ'ল। এই তত্ত্বসমূহৰ ডাঙৰ ডাঙৰ ডাৱৰে পিছলৈ মাধ্যাকৰ্ষণৰ বাবে তৰা আৰু হাটিপটি সৃষ্টি কৰিলে। মহানাদৰ শাস্ত্ৰই ব্ৰহ্মাণ্ডৰ অভ্যন্তৰীণ অৱস্থাসমূহ নুবুজাই, বৰঞ্চ সাধাৰণ বিবৰ্তনহে বুজায়।

১৯২৭ত জৰ্জেচ লেমাইটাৰে কৈছিল যে সম্প্ৰসাৰণ হৈ গৈ থকা ব্ৰহ্মাণ্ডৰ আৰম্ভণি এটি বিন্দুৰ পৰা হ'ব পাৰে। বিজ্ঞানীসকলে সেই চিন্তাক গ্ৰহণ কৰিলে। মাজতে বিজ্ঞানীসকল দুটা ফৈদত বিভক্ত হৈছিল – সম্প্ৰসাৰণ হৈ থকা ব্ৰহ্মাণ্ডত বিশ্বাস কৰা আৰু ৰৈ থকা ব্ৰহ্মাণ্ডত বিশ্বাস কৰা। পিছে বিভিন্ন প্ৰমাণে ব্ৰহ্মাণ্ড যে সম্প্ৰসাৰণ হৈ গৈ আছে, সেই কথাকহে দেখুৱাইছে। ১৯২৯ চনত এডুইন হাবলে লক্ষ কৰিলে যে তাৰকাপুঞ্জসমূহ পৰস্পৰৰ পৰা আঁতৰি গৈ আছে। এই কথাই সম্প্ৰসাৰণ হৈ গৈ থকা ব্ৰহ্মাণ্ডৰ ধাৰণাকেই সমৰ্থন কৰিলে। ১৯৬৪ চনৰ কস্মিক মাইক্ৰৱেভ বেকগ্ৰাউণ্ড ৰেডিয়েচন আৱিষ্কাৰ হ'ল, যিয়ে মহানাদ আৰ্হিকেই সমৰ্থন কৰিলে। এই শাস্ত্ৰই আৱিষ্কাৰৰ আগতে ব্ৰহ্মাণ্ডব্যাপী বেকগ্ৰাউণ্ড ৰেডিয়েচন থকাৰ কথা কয়। তাৰো পিছত, চুপাৰ্নভেৰ ৰেডচিফ্টৰ জোখ-মাখে কয় যে ব্ৰহ্মাণ্ডৰ বহলীকৰণত ত্বৰণ দেখা গৈছে। জনা পদাৰ্থ বিজ্ঞানৰ নিয়ম ব্যৱহাৰ কৰি আগৰ সময়ৰ ব্ৰহ্মাণ্ডৰ গুণাগুণ চাব পাৰি।

## অৱলোকন

হাবালে লক্ষ কৰিলে যে দুৰৰ তাৰকামণ্ডলসমূহৰ দূৰত্ব আৰু সিহঁতৰ ৰেডচিফ্টৰ মাজত বিশেষ সম্পৰ্ক আছে। বুজা গ'ল যে দূৰৰ তাৰকামণ্ডললবোৰ আমাৰ পৰা দূৰলৈ গৈ আছে, সিহঁতৰ দূৰত্বৰ সৈতে সমানুপাতিক গতিত, অৰ্থাৎ গেলেক্সিটো আমাৰ পৰা যিমান দূৰত আছে, সিমানেই বেগেৰে আমাৰ পৰা দূৰলৈ গৈ আছে। কপাৰ্নিচিয়ান নীতিৰ মতে সকলো দেখি পোৱা প্ৰান্ত পৰস্পৰৰ পৰা আঁতৰি গৈ আছে, অৰ্থাৎ আগতে ব্ৰহ্মাণ্ড অধিক ঘণ আৰু উষ্ণ আছিল। বৃহৎ পাৰ্টিক্ল এক্সেলেৰেটৰসমূহে ব্ৰহ্মাণ্ডৰ আৰম্ভণিৰ ক্ষণৰ নকল কৰিব পাৰে, যিয়ে মহানাদ শাস্ত্ৰকে সমৰ্থন কৰে।

প্ৰথম প্ৰটন, নিউট্ৰন আৰু ইলেক্ট্ৰন সৃষ্টি হ'ল। সাধাৰণ হ'লেও প্ৰথম পৰমাণু মহানাদৰ ৩ মিনিটৰ ভিতৰত সৃষ্টি হ'ল। বৈদ্যুতিকভাৱে নিউট্ৰেল পৰমাণু সৃষ্টি হ'বলৈ কেইবাহাজাৰ বছৰ লাগিলে। মহানাদত সৃষ্ট এটমৰ প্ৰায়বোৰ হাইড্ৰজেন, হিলিয়াম আৰু লিথিয়াম আছিল। এই তত্ত্বসমূহৰ ডাঙৰ ডাঙৰ ডাৱৰে মধ্যাকৰ্ষণৰ ফলত তৰা, তাৰকামণ্ডল সৃষ্টি কৰিলে। গধূৰ তত্ত্ব তৰাত অথবা চুপাৰ্নভেত থাকিলে।

মহানাদ শাস্ত্ৰই বিভিন্ন পৰিঘটনা বুজাত সহায় কৰে, যেন পাতল তত্ত্ব বিপুল পৰিমাণে পোৱা, কস্মিক মাইকক্ৰৱেভ বেকগ্ৰাউণ্ড, ডাঙৰ স্কেল ষ্ট্ৰাক্সাৰ আদি। মহানাদৰ আৰ্হি এলবাৰ্ট আইনষ্টাইনৰ ৰিলেটিভিটি, আৰু ভৌতিক বিজ্ঞানৰ সৰলীকৃত হ'ম'জীনটি, আইচ'ট্ৰফি আদিৰ ওপৰত নিৰ্ভৰশীল। এলেক্সেণ্ডাৰ ফ্ৰাইডমেনে মুখ্য ইকুৱেচনসমূহ দিলে আৰু ৱিলেম দে চিটাৰেও বৰঙনি আগ বঢ়ালে। তাৰ পিছতো কেইবাজনো বিজ্ঞানীয়ে নতুন নতুন কথা যোগ কৰিলে। লাম্ব্দা-চিএমডি আৰ্হি মহানাদৰ প্ৰধান আৰু আতাইতকৈ সৰল আৰ্হি।

## তথ্য সংগ্ৰহ

শ্ৰেণী:ব্ৰহ্মাণ্ডতত্ত্ব
সংঘ লোক সেৱা আয়োগ

**সংঘ লোক সেৱা আয়োগ** হৈছে ভাৰত চৰকাৰৰ দ্বাৰা স্থাপিত কেন্দ্ৰীয় সংস্থা যি অসামৰিক সেৱা পৰীক্ষা, অভিযান্ত্ৰিক সেৱা পৰীক্ষা, চিকিৎসা সেৱা পৰীক্ষা, ৰাষ্ট্ৰীয় সামৰিক একাডেমী পৰীক্ষা (এন ডি এ) আদি গুৰুত্বপূৰ্ণ পৰীক্ষা অনুষ্ঠিত কৰে।

## ইতিহাস
১৯২৪ চনত ভাৰতত ব্ৰিটিছ শাসনৰ সময়ত উৎকৃষ্ট লোক সেৱাৰ ভিত্তিত ল'ৰ্ড লীৰ অধ্যক্ষতাত গঠিত তদানীন্তন ৰাজকীয় আয়োগে ভাৰতত ৰাজহুৱা সেৱা আয়োগ গঠনৰ প্ৰতিবেদন আগবঢ়াই । ইয়াৰ ফলত ১৯২৬ চনত ছাৰ ৰ'ছ বাৰ্কাৰৰ অধ্যক্ষতাত ভাৰতৰ প্ৰথমখন লোকসেৱা আয়োগ গঠন হয় । কিন্তু উক্ত আয়োগক ব্ৰিটিছ চৰকাৰে সীমিত পৰামৰ্শমূলক শক্তি আগবঢ়াইছিল, যি ভাৰতীয় মুক্তি যোদ্ধা সকলে প্ৰবল বিৰোধিতা কৰিছিল । ১৯৩৫ চনত গঠিত "গৱৰমেন্ট অৱ ইণ্ডিয়া এক্ট"ৰ ফল স্বৰূপে উক্ত আযোগক সমন্ধীয় লোক সেৱা আয়োগ (ফেডাৰেল পাব্লিক ছাৰ্ভিছ কমিশ্ব্যন) হিচাপে নতুনকৈ নামাকৰণ কৰা হ্য় । স্বাধীনতাৰ পাছত উক্ত আয়োগৰ "সংঘ লোক সেৱা আয়োগ" (ইউনিয়ন পাব্লিক ছাৰ্ভিছ কমিশ্ব্যন) হিচাপে আত্মপ্ৰকাশ ঘটে আৰু ২৬ জানুৱাৰী ১৯৫০ চনত ইয়াক সাংবিধানিক মৰ্য্যদা প্ৰদান কৰা হ্য় ।

## প্ৰশাসন আৰু নিয়ন্ত্ৰণ
"ইউ.পি.এছ.চি."ৰ এজন অধ্যক্ষসহ দহ জন সদস্য থাকে। উক্ত আয়োগৰ নীতি-নিৰ্দেশনা "সংঘ লোক সেৱা আয়োগ (সদস্য) অধিনিয়ম,১৯৬৯"ৰ ভিত্তিত পৰিচালিত হয়। আয়োগৰ অধ্যক্ষ আৰু আন সদস্যবোৰ ভাৰতৰ ৰাষ্ট্ৰপতিৰ দ্বাৰা নিয়োগ কৰা হয়। আয়োগৰ কমেও আধাখিনি সদস্য প্ৰাক্তন বা বৰ্তমানৰ অসামৰিক বিষয়া যাৰ কেন্দ্ৰীয় বা ৰাজ্যিক প্ৰসাশনীয় ক্ষেত্ৰত কমেও দহ বছৰৰ অভিজ্ঞতা আছে।

### সদস্য
বৰ্তমান (১৫ জানুৱাৰী লৈকে) উক্ত আয়োগত এজন অধ্যক্ষৰ উপৰি আঠ জন সদস্য আছে৷তেওঁলোক হৈছে—
# শ্ৰী বিনয় মিট্টল, ৰেলৱে ব'ৰ্ডৰ প্ৰাক্তন অধ্যক্ষ
# ড: (শ্ৰীমতী) পি কিলেমশ্বুংলা, ভাৰতীয় শিক্ষাবিদ
# শ্ৰী চটৰ সিং , হাৰিয়ানাৰ মুখ্যমন্ত্ৰীলৈ প্ৰাক্তন প্ৰিন্সিপাল চিক্ৰেটেৰী
# প্ৰফেছৰ হেমচন্দ্ৰ গুপ্তা, আই.আই.টি.-দিল্লী প্ৰাক্তন প্ৰবক্তা

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ শিক্ষা
শ্ৰেণী:ভাৰতৰ চৰকাৰী সংস্থা
এণ্টিগুৱা আৰু বাৰ্বুডা

এণ্টিগুৱা আৰু বাৰ্বুডা কেৰিবিয়ান আৰু আটলাণ্টিক মহাসাগৰৰ মাজৰ এখন দ্বীপ ৰাষ্ট্ৰ। এই ৰাষ্ট্ৰত দুখন দ্বীপ আছে।

## প্ৰশাসন

এণ্টিগুৱা আৰু বাৰ্বুডাক কেইখনমান পেৰিচ আৰু দিপেণ্ডেঞ্চিত বিভক্ত কৰা হৈছে। বৰ্তমান এই দেশত ৬খন পেৰিচ আৰু ২খন দিপেণ্ডেঞ্চি আছে। 

পেৰিচসমূহ
* চেইণ্ট জৰ্জ
* চেইণ্ট জন
* চেইণ্ট মেৰি
* চেইণ্ট পল
* চেইণ্ট পিটাৰ
* চেইণ্ট ফিলিপ

দিপেণ্ডেঞ্চি
* বাৰ্বুডা
* ৰেডণ্ডা

## তথ্য সূত্ৰ

শ্ৰেণী:উত্তৰ আমেৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
অষ্ট্ৰিয়া

**অষ্ট্ৰিয়া**, আনুষ্ঠানিকভাৱে অষ্ট্ৰিয়া গণৰাজ্য মধ্য ইউৰোপৰ এখন ৰাষ্ট্ৰ। এই দেশত প্ৰায় ৮.৫ মিলিয়ন লোকে বাস কৰে।
স্থলবেষ্টিত এই দেশৰ উত্তৰে জাৰ্মানী আৰু চেক প্ৰজাতন্ত্ৰ, পূবে স্লোভাকিয়া আৰু হাঙ্গেৰি, দক্ষিণে স্লোভেনিয়া আৰু ইটালী, আৰু পশ্চিমে ছুইজাৰলেণ্ড আৰু  লিছটেন্‌ষ্টাইন আছে। অষ্ট্ৰিয়া মূলত আল্পছ পৰ্বতমালাৰ উপৰত অৱস্থিত। দেশখনৰ তিনি-চতুৰ্থাংশ এলেকাই পৰ্বতময়।

অষ্ট্ৰিয়া এখন সংসদীয় গণতন্ত্ৰ। ইয়াত ৯খন ফেডাৰেল ৰাজ্য আছে।  এইখন ইউৰোপৰ ৬খন ৰাষ্ট্ৰ মাজৰ অন্যতম যাৰ স্থায়ীভাবে নিৰপেক্ষতা ঘোষণা কৰা হৈছে। অষ্ট্ৰিয়াত ১৯৫৫ চনৰ পৰাই জাতিসংঘৰ আৰু ১৯৯৫ চনৰ পৰাই ইউৰোপীয় ইউনিয়নৰ সদস্য হিচাপে আছে।

অষ্ট্ৰিয়া অতীতত হাবছবুৰ্গ ৰাজাসকলৰ অধীনস্থ এখন বিস্তৃত শক্তিশালী সাম্ৰাজ্যৰ প্ৰাণকেন্দ্ৰ আছিল। ভিয়েনা সেই সাম্ৰাজ্যৰ ৰাজকীয় ৰাজধানী আছিল। ভিয়েনা বৰ্তমানেও অষ্ট্ৰিয়াৰ ৰাজধানী আৰু বিশ্বৰ অন্যতম প্ৰধান চহৰ হিচাপে গণ্য কৰা হয়। ইয়াৰ ৰাজকীয় ৰূপ, অসাধাৰণ বাৰোক স্থাপত্য, সঙ্গীত আৰু নাট্যকলা জগৎ বিখ্যাত। 

## নামাকৰণ
জাৰ্মান নাম অষ্টেৰেইকৰ অৰ্থ পূবৰ সাম্ৰাজ্য।

## তথ্য সংগ্ৰহ

## বাহ্যিক সংযোগ
*
* Austria entry at *[[Encyclopædia Britannica]]*
* Austria information from the United States Department of State
* Austria  at *UCB Libraries GovPubs*
*

শ্ৰেণী:ইউৰোপৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
য়'ড্‌-বেচেড' প্ৰভাৱ

**য়'ড্‌-বেচেড' প্ৰভাৱ** (Jod-Basedow effect, Jod-Basedow syndromeand বা Jod-Basedow phenomenon) বুলিলে আয়'ডিন বা আয়'ডাইড সেৱনৰ পাছত থাইৰইড আতিশয্য (Hyperthyroidism) হোৱাটোক বুজায়। এনে আয়'ডিন আহাৰৰ পৰিপূৰক নাইবা চিকিৎসা অনুসন্ধানৰ কন্‌ট্ৰাষ্ট মাধ্যম হিচাপে দিয়া হ'ব পাৰে। এই নামটো আয়'ডিনৰ জাৰ্মান প্ৰতিশব্দ "য়ড্‌" (Jod) আৰু এই ঘটনা প্ৰথমে বৰ্ণনা কৰা জাৰ্মান চিকিৎসক কাৰ্ল এডল্ফ ভন বেচেড'ৰ নামৰ পৰা আহিছে। 

আয়'ডিনৰ ফলত হোৱা এনে থাইৰইড আতিশয্য সাধাৰণতে এণ্ডেমিক গইটাৰ ৰোগী আয়'ডিন উভৈনদীকৈ থকা ঠাইলৈ গ'লে দেখা যায়। বেছি পৰিমাণৰ আয়'ডিন খালে গ্ৰে'ভ্‌ছৰ ৰোগ, টক্সিক মাল্টিন'ডুলাৰ গইটাৰ, বা থাইৰইড এডিন'মা থকা লোকৰো এনে হোৱাৰ সম্ভাৱনা বেছি। আয়'ডিনযুক্ত কন্‌ট্ৰাষ্ট মাধ্যম বা হৃদৰোগত ব্যৱহৃত এমিঅ'ডেৰন নামৰ ঔষধেও এই পৰিঘটনাৰ সৃষ্টি কৰে। ইয়াৰ কাৰণৰূপে অতিৰিক্ত আয়'ডিন সেৱনৰ ফলত ৰুগীয়া থাইৰইড গ্ৰন্থি পিটুইটেৰী গ্ৰন্থিৰ নিয়ন্ত্ৰণৰ পৰা মুকলি হোৱাক আঙুলিয়াই দিয়া হৈছে। যিকোনো ৰূপত অতিৰিক্ত আয়'ডিন খালেও নিৰোগী থাইৰইড গ্ৰন্থি থকা মানুহৰ এই পৰিঘটনা নহয়। 

য়'ড্‌-বেচেড' প্ৰভাৱ ৱুল্ফ্‌ চাকঁফ প্ৰভাৱৰ প্ৰায় ওলোটা য'ত নিৰোগী বা থাইৰইড ৰোগ থকা মানুহে বেছি পৰিমাণ আয়'ডিন সেৱন কৰিলে কিছুদিনৰ বাবে থাইৰইড হৰম'ন অৱদমিত হৈ পৰে। কিন্তু ৱুল্ফ্‌ চাকঁফ প্ৰভাৱৰ নিচিনাকৈ য়'ড্‌-বেচেড' প্ৰভাৱ নিৰোগী লোকৰ ক্ষেত্ৰত দেখা নাযায় (যাৰ থাইৰইড হৰম'নৰ সৃষ্টি আৰু মুকলি পিটুইটেৰী TSH নিঃসৰণে নিয়ন্ত্ৰণ কৰে)। 

য়'ড্‌-বেচেড' প্ৰভাৱ আৰু বেচেড' ৰোগ একে নহয়; পাছৰটো গ্ৰে'ভ্‌ছৰ ৰোগৰ সমাৰ্থক ৰূপে কেতিয়াবা ব্যৱহাৰ কৰা হয়। 

## তথ্যসূত্ৰ

শ্ৰেণী:অন্তঃস্ৰাৱী বিজ্ঞান
শিশু ৰত্ন

**[[শিশু ৰত্ন]]** ()  শিশু আৰু কিশোৰ সকলৰ বাবে অসমীয়া ভাষাত প্ৰকাশিত এখন মাহেকীয়া আলোচনী। শিশু ৰত্নৰ  প্ৰকাশক প্ৰজ্ঞাতীৰ্থ প্ৰকাশন। আলোচনীখনৰ প্ৰথম প্ৰকাশ হৈছিল ২০০৪ চনৰ নৱেম্বৰ মাহত। ২০০৬ চনৰ এপ্ৰিল মাহলৈকে ৯ টা সংখ্যা প্ৰকাশ পোৱাৰ পিছত অনিবাৰ্য কাৰণবশতঃ আলোচনীখনৰ প্ৰকাশ  বন্ধ হয়। আলোচনীখনৰ আৰম্ভণিতে সম্পাদক আছিল গোবিন চন্দ্ৰ নাথ। কাৰ্যবাহী সম্পাদক আছিল প্ৰশান্ত কুমাৰ বৰা আৰু সহযোগী সম্পাদক ফটিক চন্দ্ৰ বৰা। পিছলৈ মুখ্য সম্পাদক আছিল গোবিন চন্দ্ৰ নাথ , সম্পাদক ফটিক চন্দ্ৰ বৰা কাৰ্যবাহী সম্পাদক আছিল প্ৰশান্ত কুমাৰ বৰা।

## নিয়মীয়া শিতানসমূহ
নিয়মীয়াকৈ প্ৰকাশ পোৱা গল্প আৰু কবিতাৰ ওপৰিও তলৰ শিতানসমূহ প্ৰকাশ পাইছিল।

* ৰত্ন মামাৰ চিঠি: শিশু আৰু কিশোৰ সকললৈ শিশু ৰত্নৰ  সম্পাদকৰ পত্ৰসদৃশ সম্পাদকীয়।
* পঢ়ুৱৈৰ মতামত: আলোচনীখন পঢ়ি পঢ়োৱৈ সকলে আগবঢ়োৱা গঠনমূলক দিহা পৰামৰ্শৰ নিয়মীয়া শিতান।  
* অনেক তথ্য অনেক কথা: সাধাৰণ জ্ঞান আৰু জানিবলগীয়া অনেক তথ্য সমৃদ্ধ ৰচনাৰ শিতান।
* শিশু পৰ্যটন: শিশু সকলে বিভিন্ন ঠাই ভ্ৰমণ কৰি পোৱা অভিজ্ঞতাৰ বৰ্ণনামূলক ৰচনা।
* শিক্ষাৰত্ন:  শিক্ষা বিষয়ক ৰচনা
* স্বাস্থ্য ৰত্ন: শিশু আৰু কিশোৰ সকলৰ স্বাস্থ্য সম্পৰ্কীয় ৰচনা।
* নান্দনিক চ’ৰা :  বৰেণ্য শিল্পী, বিখ্যাত চিত্ৰকৰ আদিৰ বিষয়ৰ প্ৰৱন্ধ।
* ৰত্ন সংবাদ: শিশু সকলৰ প্ৰতিভা প্ৰদৰ্শন সম্পৰ্কীয় সংবাদ।
* কলা বীথিকা: শিশু সকলে অঁকা চিত্ৰৰ শিতান।
* বিজ্ঞান চ’ৰা: বিজ্ঞান সম্পৰ্কীয় ৰচনা।

## ধাৰাবাহিক নাটক
এই শিতানত শিশু নাট ধাৰাবাহিক ভাবে প্ৰকাশ কৰা হয়। ইতিপূৰ্বে যশশ্ৰী নাট্যকাৰ ভৱ পূজাৰী দেৱৰ দ্বাৰা ৰচিত শিশু নাটক **বকুল তলৰ ধেমালী**, দুলাল দত্তৰ **মকৰা** ইত্যাদি শিশু ৰত্নত প্ৰকাশ পায়।

## অন্যান্য শিতান
* ছবি ৰং কৰা,ফটো চাই ব্যক্তি চিনাক্ত কৰা,ছবিৰ পাৰ্থক্য উলিওৱা আদি।
* মগজুৰ  খোৰাক, শব্দ ৰত্ন (শব্দ শৃংখল), ছবি চাই কবিতা লিখা প্ৰতিযোগিতা, সাঁথৰ, কৌতুক, খেল ৰত্ন (খেল বিষয়ৰ সংবাদ আদি।

## তথ্যসূত্ৰ

শ্ৰেণী: অসমীয়া আলোচনী
শ্ৰেণী:অসমীয়া শিশু আলোচনী
মণিপুৰী নৃত্য

**মণিপুৰী নৃত্য** () ভাৰতৰ সংগীত নাটক একাডেমীয়ে স্বীকৃতি দিয়া আঠটা শাস্ত্ৰীয় নৃত্যৰ ভিতৰত অন্যতম। ই এক মসৃণ, মহিমামণ্ডিত আৰু কাৰিকৰীভাৱে কিছু সহজ নৃত্য। মণিপুৰী নৃত্য মণিপুৰৰ এক সমৃদ্ধিশালী লোকনৃত্য। লোক পৰম্পৰা আৰু আচাৰ ব্যৱহাৰৰ সৈতে জড়িত ভিন ভিন প্ৰকাৰৰ মণিপুৰী নৃত্য আছে। মণিপুৰী নৃত্যৰ বিষয়বস্ত্ত সাধাৰণতে ভগৱান কৃষ্ণৰ জীৱনৰ বিভিন্ন ঘটনাৱলীৰ পৰা আহৰণ কৰা হয়। নৃত্য চলি থকাৰ সময়ত সমবেত সংগীতৰ মাজে মাজে এজন বৰ্ণনাকাৰীয়ে সংলাপবোৰ মাতি যোৱাৰ লগতে বৰ্ণনাসূচক অংগী-ভংগীও দেখুৱাই যাব পাৰে। আন ভাৰতীয় নৃত্যৰ দৰে এই নৃত্যতো শিল্পীসকলে ভৰিত ঘুগুৰা পিন্ধে যদিও নৃত্যৰ গতিয়ে তাৰ শব্দ প্ৰকট হৈ উঠিবলৈ সুবিধা নিদিয়ে, কাৰণ এই নৃত্যত ভৰি মাটিৰপৰা বেছি ওপৰলৈ নুঠে আৰু খোজ খুব লাহেকৈ দিয়া হয়। এই নৃত্যত মহিলাসকলে গোল গোল আইনাৰ টুকুৰাৰে সজোৱা এক বিশেষ ধৰণৰ ডাঙৰ ঘূৰী (skirt) পিন্ধে আৰু মূৰত স্বচ্ছপ্ৰায় এখন পাতল ওৰণি লয়। ধীৰ চন্দত একা-বেকা আৰু হালিজালি কৰিবলগীয়া নৃত্যৰ বাবে মণিপুৰী নৃত্যত নাৰীসুলভ বৈশিষ্ট্য বিদ্যমান। আন আন নৃত্য ৰীতিত নৃত্যশিল্পী গৰাকীৰ মুখ আৰু চকুৱে ভাৱপ্ৰকাশত এক গুৰুত্বপূৰ্ণ ভূমিকা লোৱা দেখা যায়। পিছে মণিপুৰী নৃত্যত নৃত্যশিল্পীগৰাকীৰ মুখ ভংগীমাৰ অভিব্যক্তি প্ৰায় নাথাকে। মণিপুৰী নৃত্যৰ শ্ৰেষ্ঠ ৰূপ প্ৰকাশ পায় ৰাসলীলাত। বৰ্তমান মণিপুৰী নৃত্য আৰু ৰাসলীলা প্ৰায় সমাৰ্থক বুলিব পাৰি।

## প্ৰসিদ্ধ মণিপুৰী নৃত্যশিল্পী
* আতম্বা সিং
* আমুৰি সিং
* হোবাম অংবি ঙাংবি দেৱী

## তথ্য সংগ্ৰহ:

শ্ৰেণী:ভাৰতৰ শাস্ত্ৰীয় নৃত্য
শ্ৰেণী:মণিপুৰ
কুচিপুড়ি

**কুচিপুড়ি** () ভাৰতৰ শাস্ত্ৰীয় নৃত্যৰ এটা প্ৰধান শাস্ত্ৰীয় নৃত্য শৈলী। সপ্তদশ শতিকাত ভক্তি আন্দোলনৰ ফলস্বৰূপে অন্ধ্ৰপ্ৰদেশৰ কুচিপুড়ি নামৰ গাঁৱত এই নৃত্যকলাৰ জন্ম হয়। সিদ্ধেন্দ্ৰ যোগী নামৰ এজন নৃত্য গুৰুৱে ভগৱান শ্ৰীকৃষ্ণৰ পত্নী সত্যভামাৰ কাহিনীৰ ভিত্তিত ‘ভামা কল্পনা’ নামৰ এখন নৃত্য-নাটিকাত এই নৃত্য কলাৰ প্ৰয়োগ কৰে। সিদ্ধেন্দ্ৰ যোগীয়ে কুচিপুড়ি গাঁৱৰ ব্ৰাহ্মণ পুত্ৰ সন্তান সকলক এই নৃত্য কলাৰ প্ৰশিক্ষণ দিয়ে ১৬৭৫ চনত গোলকোণ্ডাৰ নবাবৰ দৰবাৰত এই নৃত্যকলাৰ প্ৰদৰ্শন কৰে। ন-শৈলীৰ এই নৃত্য দেখি নবাব সন্ত্তষ্ট হয় আৰু এই নৃত্যৰ চৰ্চা আৰু সংৰক্ষণৰ বাবে কুচিপুড়ি গাঁওখন দান কৰে। এই নৃত্যত নৰ্তকে তাল-লয়ৰ লগত সংগতি ৰাখি মাজে মাজে গান গায় আৰু সংলাপো ব্যৱহাৰ কৰে। পৰম্পৰাগত এই নৃত্য পুৰুষেহে প্ৰদৰ্শন কৰে যদিও বৰ্তমান মহিলায়ো এই নৃত্য প্ৰদৰ্শন কৰিবলৈ লৈছে। কুচিপুড়ি হৈছে নৃত্ত, নৃত্য আৰু নাটকেৰে গঠিত এক নৃত্যনাটিকা। বৰ্তমান সময়ত কুচিপুড়ি একক, দ্বৈত আৰু দলগতভাৱে প্ৰদৰ্শন কৰা হয়। পুৰণিকালত ইয়াক দলগত ভাৱে প্ৰতিজন নাট্যকাৰে বিভিন্ন চৰিত্ৰ লৈ নৃত্যনাটিকা হিচাপেহে প্ৰদৰ্শন কৰিছিল।

## ভাৰতৰ কেইগৰাকীমান প্ৰসিদ্ধ কুচিপুড়ি নৃত্যশিল্পী
* বেদান্তম সত্যনাৰায়ণ
* যামিনী কৃষ্ণমূৰ্তি
* ৰাজা ৰেড্ডী
* ৰাধা ৰেড্ডী

## তথ্য সংগ্ৰহ

শ্ৰেণী:ভাৰতৰ শাস্ত্ৰীয় নৃত্য
কথক

**কথক নৃত্য** (ইংৰাজী: Kathak Dance) ভাৰতৰ অন্যতম শাস্ত্ৰীয় নৃত্যকলা। উত্তৰ ভাৰতত জন্ম লাভ কৰা এই নৃত্যত হিন্দু আৰু মুছলমান উভয় সংস্কৃতিৰে প্ৰভাৱ পৰিছে। এই নৃত্যশৈলীৰ চৰ্চা ষোড়শ শতিকাৰো আগৰেপৰা চলি আহিছে। ‘কথক’ শব্দটো সংস্কৃত ভাষাৰ পৰা আহিছে। কথকৰ অৰ্থ হৈছে কথাৰ বৰ্ণনা দিয়া। আদিতে ঘাইকৈ মন্দিৰসমূহৰ ভিতৰত সীমাবদ্ধ থকা এই নৃত্যশৈলীয়ে মোগলসকলৰ ৰাজত্বকালত ৰাজকীয় পৃষ্ঠপোষকতা লাভ কৰি আধ্যাত্মিক দিশৰ পৰা আহি মনোৰঞ্জনৰ আহিলা হৈ পৰে। কথকত তিনিটা ঘৰানা (সংগীত-নৃত্যৰ পৰম্পৰা) সৰ্বাধিকভাৱে প্ৰচলিত। সেইকেইটা হ’ল : লক্ষ্ণৌ ঘৰানা, জয়পুৰ ঘৰানা আৰু বাৰাণসী ঘৰানা। ঘাইকৈ শ্ৰী কৃষ্ণৰ লীলা প্ৰকাশক এই নৃত্যত শৃংগাৰ ৰস আৰু লয়ৰ প্ৰাধান্য দেখা পোৱা যায়। ঘৰানা আৰু অঞ্চলভেদে কথক নৃত্যৰ পৰিবেশন ৰীতিত কিছু পাৰ্থক্য দেখা পোৱা যায়। মূলত লয় প্ৰধান নৃত্য হ’লেও এই নৃত্যত  প্ৰচণ্ড দেহ ভংগী আৰু দৃঢ় পদ সঞ্চালনৰ প্ৰচুৰ অনুশীলনৰ প্ৰয়োজন হয়। কথক নৃত্যত সংগদ বাদ্য হিচাপে তবলা, পাখোৱাজ মৃদংগ, সাৰেংগী আদি পৰিবেশন কৰা হয়। পুৰুষ নৃত্যশিল্পী সকলে কাপখোৱা পায়জামা, অংগ ৰখা আদি পৰিধান কৰাৰ বিপৰীতে মহিলা নৃত্যশিল্পী সকলে পৰিধান কৰে শাৰী, কাপখোৱা পায়জামা, উৰ্ণা, বিভিন্ন ধৰণৰ গহনা আদি। 

### ভাৰতৰ কেইগৰাকীমান প্ৰসিদ্ধ কথক নৃত্য শিল্পী:
#বিৰজু মহাৰাজ, 
#উমা শৰ্মা, 
#শোভনা নাৰায়ণ।

## তথ্য সংগ্ৰহ:

শ্ৰেণী:ভাৰতৰ শাস্ত্ৰীয়  নৃত্য
ভাৰতনাট্যম

**ভাৰতনাট্যম** () দক্ষিণ ভাৰতৰ প্ৰধান শাস্ত্ৰীয় নৃত্যকলা। ভাৰতনাট্যমত ভাব, ৰাগ আৰু তালৰ অপূৰ্ব সমন্বয় ঘটিছে। অনেকৰ মতে এই তিনিটা শব্দৰ প্ৰথম বৰ্ণকেইটা লৈয়ে ভাৰতনাট্যম শব্দটোৰ সৃষ্টি হৈছে। আন কিছুমানে ক’ব বিচাৰে যে ভৰত মুণিয়ে প্ৰবৰ্তন কৰিছিল বাবে এই নৃত্যকলাৰ নাম ভাৰতনাট্যম হয়। অন্যান্য ভাৰতীয় নৃত্যধাৰাৰ দৰে ভাৰতনাট্যমৰো মূল ভাবধাৰা ধৰ্মভিত্তিক আৰু দেৱতাকেন্দ্ৰিক। ভৰত মুণিয়ে তৃতীয় শতিকাত ৰচনা কৰা ‘নাট্যশাস্ত্ৰ’ৰ পৰা ভাৰতনাট্যমৰ কিছুমান কৌশল, মুদ্ৰা আৰু সংজ্ঞা লোৱা হৈছে। ভাৰতনাট্যম প্ৰথমাৱস্থাত মন্দিৰৰ দেৱদাসীসকলে পৰিৱেশন কৰিছিল। ষোড়শ শতিকাত দেৱদাসী প্ৰথা লোপ পোৱাৰ পিছত ভাৰতনাট্যমৰো চৰ্চা কমি আহে। ঊনবিংশ শতিকাৰ দ্বিতীয়াৰ্ধত চিন্নায়া, পুন্নিয়া, ভাদিভেলু আৰু শেৱনন্দম নামৰ চাৰিজন প্ৰতিভাবান নৰ্তক ভাতৃয়ে অনেক অনুসন্ধান তথা গৱেষণাৰ অন্তত ‘দাসী আট্টম’ নামেৰেও পৰিচিত এই নৃত্যকলাক পাহৰণিৰ গৰ্ভৰ পৰা উদ্ধাৰ কৰে। তেওঁলোকে জনপ্ৰিয় কৰি তোলা এই নৃত্যই পিছলৈ ভাৰতনাট্যম নামেৰে প্ৰসিদ্ধ হয়। ভাৰতনাট্যম সাধাৰণতে নাৰীয়ে পৰিবেশন কৰে যদিও পৰম্পৰাগতভাৱে এই নৃত্যৰ গুৰু পুৰুষহে। ভাৰতনাট্যম নৃত্য পূৰ্ণাঙ্গ ৰূপত পৰিবেশন কৰিবলৈ প্ৰায় দুঘণ্টা লাগে।

## ভিন্নতা
এই নৃত্যৰ ছটা ভাগ আছে। সেইকেইটা হ’ল: আল্লাৰিপ্পু, যতিস্বৰম, শব্দম, বৰ্ণম, অভিনয়ম আৰু তিল্লানা। এই নৃত্য আংগিক আৰু ৰসৰ বিচাৰত নাৰীৰ কামনা, আনন্দ আৰু বিচ্ছেদ সম্বলিত শৃংগাৰ ৰসৰ নাচ। নৃত্যৰ মূল চৰিত্ৰ কৃষ্ণ যদিও বিষ্ণু আৰু শিৱৰ উদ্দেশ্যেও নৃত্য আছে। এই নৃত্যৰ সৈতে গীত গোৱা হয়। আনুষংগিক বাদ্য হিচাপে থাকে বীণা, মৃদংগ, বাঁহী, বেহেলা, মন্দিৰা আদি। ভাৰতনাট্যম নৃত্যৰ বাবে বিশিষ্ট পোছাক আছে। শাৰীখনক এই নৃত্যত ধুতিৰ দৰে পিন্ধা হয়।  

### ভাৰতৰ প্ৰসিদ্ধ ভাৰতনাট্যম নৃত্যশিল্পীসকল:
* মীনাক্ষী সুন্দৰম পিল্লাই 
* টি বালাসৰস্বতী
* ৰুক্মিনী দেৱী
* যামিনী কৃষ্ণমূৰ্তি
* শান্তা ৰাও

## তথ্য সংগ্ৰহ

## বাহ্যিক সংযোগ

*

শ্ৰেণী:ভাৰতৰ শাস্ত্ৰীয় নৃত্য
কথাকলি

**কথাকলি নৃত্য** (ইংৰাজী: Kathakali Dance) ভাৰতৰ অন্যতম শাস্ত্ৰীয় নৃত্যকলা। এই নৃত্যৰ জন্মস্থান কেৰালা। ‘কথা’ বা ‘কথ’ শব্দৰ অৰ্থ কাহিনী; আৰু ‘কলি’ শব্দৰ অৰ্থ অভিনয়। সামগ্ৰিকভাৱে কথাকলি শব্দৰ অভিধানিক অৰ্থ অভিনয় বা নাটক। এই নৃত্যৰ উদ্ভৱ হয় সপ্তদশ শতিকাত। তৎকালীন কেৰালাৰ কোট্টাৰাক্কাৰাৰ ৰজা কেৰল বৰ্মাই কাষৰীয়া ছামুৰি ৰাজ্যত প্ৰচলিত ‘কৃষ্ণনাট্যম’ নৃত্য প্ৰদৰ্শনৰ বাবে সেই নৃত্যৰ প্ৰতিষ্ঠাতা ছামুৰিৰাজ মানবেদ ৰাজক নিমন্ত্ৰণ কৰিছিল। কিন্ত্ত সমগ্ৰ দক্ষিণ ভাৰততে তেওঁৰ নৃত্যৰ মূল বুজা লোক নাই বুলি ছামুৰিৰাজে কেৰল বৰ্মাৰ নিমন্ত্ৰণ প্ৰত্যাখান কৰে। ইয়াতে অপমানিত হৈ কেৰল বৰ্মাই নিজাকৈ ‘ৰামঅট্যম’ নামেৰে এক নৃত্যৰ প্ৰচলন কৰে। ঘাইকৈ শ্ৰীৰামচন্দ্ৰৰ চৰিত্ৰক লৈ ৰচিত ৰামঅট্যমৰ মূল বিষয়বস্ত্ত ৰামায়ণ, শিৱ পুৰাণ, ভাগৱত আদিৰপৰা আহৰণ কৰা হৈছিল। কোট্টাৰাক্কাৰাৰ ৰজা কেৰল বৰ্মাকেই কথাকলি নৃত্যৰ প্ৰবৰ্তকৰূপে আখ্যা দিয়া হয়। ১৫৭৫ চনৰপৰা ১৬৫০ চনলৈ ৰাজত্ব কৰা এইজন ৰজা কথাকলি নৃত্যৰ একনিষ্ঠ পৃষ্ঠপোষক আছিল। তেওঁৰ পৰৱৰ্তী ৰজাসকলে এই নৃত্যৰ অধিক উন্নতি আৰু সংস্কাৰ সাধন কৰে। কালক্ৰমত সময়ৰ পাৰে-ঘাটে সাজ সলাই ‘ৰামঅট্যমে’ই কথাকলি ৰূপে প্ৰসিদ্ধি আৰু বিকাশ লাভ কৰে। কথাকলি নৃত্য এক মূক অভিনয়। নৃত্যশিল্পী সকলে গীত নাগায় আৰু কথাও নকয়। মঞ্চৰ আঁৰত থকা গায়কে গীতৰ জৰিয়তে ঘণ্টা আৰু কৰতাল সংগত কৰি কাহিনী বিবৃত কৰে। নৃত্যশিল্পীয়ে সংলাপৰ সলনি নানান অংগি-ভংগি আৰু মুখভংগিমাৰ দ্বাৰাই মনৰ ভাব প্ৰকাশ কৰে। চৌষষ্ঠি প্ৰকাৰ হস্ত সঞ্চালন ৰীতি কথাকলি নৃত্যত প্ৰচলিত। এই নৃত্যত চকুৰ পতা আৰু ভ্ৰূৰ দ্ৰুত সঞ্চালন অতি সূক্ষ্ম আৰু অৰ্থপূৰ্ণ। এই নৃত্যৰ সাজসজ্জাত ৰঙা, সেউজীয়া, হালধীয়া, ক’লা আৰু বগা ৰঙৰ পোছাকৰ অধিক প্ৰচলন দেখা যায়। বিভিন্ন শ্ৰেণীৰ নৃত্যশিল্পীৰ বাবে বিভিন্ন ধৰণৰ ৰূপসজ্জা ব্যৱহৃত হয়। পুৰুষ চৰিত্ৰতকৈ নাৰী চৰিত্ৰৰ সাজসজ্জা আপেক্ষাকৃত ভাৱে সৰল।

### ভাৰতৰ কেইগৰাকীমান প্ৰসিদ্ধ কথাকলি নৃত্যশিল্পী:
# চান্দু পানিক্কৰ
# কুঞ্জু কুৰুপ
# ৰামুন্নি নায়াৰ
# কৃষ্ণন কুট্টি
# গোপী নাথ

## তথ্য সংগ্ৰহ:

শ্ৰেণী:ভাৰতৰ শাস্ত্ৰীয় নৃত্য
মোহিনীঅট্টম

**মোহিনীঅট্টম** (, )) নৃত্য ভাৰতৰ সংগীত নাটক একাডেমীৰ দ্বাৰা স্বীকৃত আঠটা শাস্ত্ৰীয় নৃত্যকলাৰ ভিতৰত অন্যতম। এই নৃত্যৰ জন্ম কেৰালাত। খ্ৰীষ্টীয় ষষ্ঠদশ শতিকাত উদ্ভৱ হোৱা এই নৃত্যকলা প্ৰধানকৈ নাৰীসকলে এককভাৱে পৰিবেশন কৰে।

## নামৰ উৎপত্তি
মোহিনীঅট্টম শব্দটিৰ আক্ষৰিক অৰ্থ বিচাৰ কৰিলে দেখা যায় *মোহিনী* অৰ্থাৎ মোহনীয় নাৰী আৰু *অট্টম* শব্দৰ অৰ্থ লালিত্যপূৰ্ণ আৰু কমনীয় দেহ ভংগীমা। অন্যান্য ভাৰতীয় শাস্ত্ৰীয় নৃত্যৰ দৰে এই নৃত্যৰো মূল ভাবধাৰা ধৰ্মভিত্তিক আৰু দেৱতাকেন্দ্ৰিক। পৌৰাণিক আখ্যানত মোহিনী চৰিত্ৰটিৰ দুই স্থানত উল্লেখ পোৱা যায়। সমুদ্ৰ মন্থনৰ সময়ত অসুৰৰ হাতৰ পৰা অমৃত উদ্ধাৰৰ হেতুকে বিষ্ণুৱে মোহিনী ৰূপ ধাৰণ কৰা বুলি জনা যায়।

আন এক আখ্যান মতে শিৱৰ বৰত বলিয়ান হোৱা ভস্মাসুৰক নাশ কৰাৰ উদ্দেশ্যে বিষ্ণুৱে মোহিনী ৰূপ ধাৰণ কৰিছিল। মোহিনীঅট্টম নৃত্যৰ প্ৰধান চৰিত্ৰ মোহিনীৰূপী বিষ্ণু। বিষ্ণু বা কৃষ্ণৰ চৰণত ভক্তিভাৱেৰে নিজকে সমৰ্পিত কৰাৰ ভাৱধাৰাকে মোহিনীঅট্টম নৃত্যৰ জৰিয়তে পৰিবেশন কৰা হয়। মন্দিৰৰ দেৱদাসীসকলৰ দ্বাৰা পোনতে পৰিবেশিত এই নৃত্যত অভিনয় আৰু নৃত্যৰ সংমিশ্ৰণ ঘটিছে। নৃত্যশিল্পী সকলে নৃত্য লগতে সংলাপো পৰিবেশন কৰে। প্ৰথমাৱস্থাত কেৱল মন্দিৰৰ দেৱদাসীসকলৰ মাজতে এই নৃত্য সীমাবদ্ধ আছিল।

## ইতিহাস
মোহিনীঅট্টম নৃত্যই পিছলৈ ৰজাঘৰীয়া পৃষ্ঠপোষকতা লাভ কৰি প্ৰচাৰ আৰু বিকাশ লাভ কৰে। দক্ষিণ কেৰালা প্ৰদেশৰ ৰজা স্বাথী থীৰুনেল মোহিনীঅট্টম নৃত্যৰ প্ৰধান পৃষ্ঠপোষক আছিল। এইজনা ৰজাৰ দিনতে মোহিনীঅট্টম নৃত্য পৰিবেশনৰ উদ্দেশ্যে যথেষ্টসংখ্যক গীতি নৃত্য-নাটিকাৰ ৰচনা কৰা হয়। মালায়ালাম কবি ভাল্লাথলে ১৯৩০ চনত কেৰালা কলামণ্ডলম নামেৰে নৃত্য চৰ্চাৰ বিদ্যালয় স্থাপন কৰি মোহিনীঅট্টম নৃত্যৰ প্ৰচাৰত যথেষ্ট অৰিহণা যোগায়। লয়লাস ভংগীমাৰে ভগৱান বিষ্ণুৰ গুণানুকীৰ্তন কৰা এই নৃত্যত নৃত্যশিল্পীয়ে উজ্জল সোণালী পটিবিশিষ্ট বগা শাৰী পৰিধান কৰে। এই নৃত্যৰ প্ৰধান ভংগীমা ৪০ টা আৰু এইবোৰক 'আটাভোকল' নামেৰে জনা যায়। 'হস্ত লক্ষণদীপিকা' নামৰ ধ্ৰুপদী গ্ৰন্থৰ পৰা এই নৃত্যৰ বিভিন্ন মুদ্ৰাবোৰ গ্ৰহণ কৰা হৈছে।

## গ্ৰন্থ
* Dr. Kalamandalam Radhika: Mohiniattam. The lyrical dance of Kerala, Kozhikode 2004.
* Khokar, Ashish Mohan: Classical Dance, New Dehli 2004.
* Radhakrishna, Geeta: „Mohini Attam”, Mumbai 1991.
* Rele, Dr. Kanak: Mohini Attam. The lyrical dance, Mumbai 1992.
* Shivaji, Bharati: The art of Mohiniyattam, New Dehli 1986.

## তথ্য সংগ্ৰহ

শ্ৰেণী:ভাৰতৰ শাস্ত্ৰীয় নৃত্য
শঁলাল গাঁও

**শঁলাল গাওঁ** অসমৰ লখিমপুৰ জিলাৰ অন্তৰ্গত এখন গাঁও। উত্তৰ লখিমপুৰ, বিহপুৰীয়া, ঢকুৱাখনা, নাওবৈচা, নাৰায়ণপুৰ আদি শলাল গাঁৱৰ নিকটবৰ্তী চহৰ।

## সাধাৰণ তথ্য
শঁলাল গাঁৱত ২৬২ পৰিয়ালে বাস কৰে। শঁলাল গাঁৱৰ জনসংখ্যা ১২৪৩-- ৬৩৪জন পুৰুষ আৰু ৬০৯জনী মহিলা। শঁলাল গাঁৱত প্ৰতি হাজাৰজন পুৰুষৰ মাজত ৯৬১জনী মহিলা আছে, যি অসমৰ গড় (৯৫৮)তকৈ অধিক। শঁলাল গাঁৱৰ সাক্ষৰতাও ৯৫.১৭ (২০১১ চনত), যি অসমৰ হাৰতকৈ অধিক।

## তথ্য সংগ্ৰহ

শ্ৰেণী:অসমৰ গাঁও
শ্ৰেণী:লখিমপুৰ জিলা
বিকাশপিডিয়া

{{Infobox website
| name                 = বিকাশপিডিয়াVikaspedia
| logo                 = 
| logocaption          = বিকাশপিডিয়াৰ ল'গ'
| screenshot           =
| collapsible          =
| collapsetext         =
| caption              =
| url                  = 
| slogan               =
| commercial           =
| type                 = তথ্য আৰু জ্ঞানৰ প'ৰ্টেল
| registration         =
| language             =
| num_users            =
| content_license      =
| programming language =
| owner                = ভাৰত চৰকাৰ
| author               =
| editor               =
| launch_date          = 
| revenue              =
| alexa                = 
| ip                   =
| current_status       =
| footnotes            =
}}
**বিকাশপিডিয়া** (হিন্দী ভাষাত 'विकासपीडिया', ইংৰাজী ভাষাত 'Vikaspedia') ভাৰত চৰকাৰে আৰম্ভ কৰা এটি অনলাইন তথ্য পথপ্ৰদৰ্শক। ৱেবচাইটটো চি-ডিএচি হায়দৰাবাদৰ দ্বাৰা চালিত আৰু বৈদ্যুতিন আৰু তথ্য-প্ৰযুক্তি মন্ত্ৰালয়, যোগাযোগ তথা তথ্য প্ৰযুক্তি মন্ত্ৰালয় (ভাৰত)ৰ দ্বাৰা স্থাপিত। আৰম্ভণিতে বিকাশপিডিয়াক ৫টা ভাষাত মুকলি কৰা হৈছিল-- অসমীয়া, ইংৰাজী, তেলুগু, হিন্দী আৰু মাৰাঠী।

ৱেবচাইটটো ১৮ ফেব্ৰুৱাৰী ২০১৪ত মুকলি কৰা হৈছিল আৰু বৰ্তমান কৃষি, স্বাস্থ্য, শিক্ষা, সমাজ কল্যাণ, শক্তি আৰু ই-প্ৰশাসনৰ বিষয়ে তথ্য যোগান ধৰে। পৰ্টেলটোৰ নাম হিন্দী ভাষাৰ "বিকাশ" আৰু ইংৰাজী ভাষাৰ এনচাইক্ল'পিডিয়া (যাৰ অৰ্থ বিশ্বকোষ)ৰ পৰা লোৱা। পৰ্টেলটোত গোটেইকেইটা বিভাগৰ তথ্যই স্থানীয় ভাষাকেইটাত উপলব্ধ কৰোৱা হৈছে। বৰ্তমান বিকাশপেডিয়াত ২৩টা ভাৰতীয় ভাষাৰ সংস্কৰণ আছে। ভাষাবিলাক হ'ল : ইংৰাজী, অসমীয়া, তেলেগু, হিন্দী, বাংলা, গুজৰাটী, কন্নড়, মালায়ালম, তামিল, বড়ো, ডোগৰী, সংস্কৃত, কাশ্মিৰী, কংকনী, নেপালী, ওড়িয়া, উৰ্দু, মৈথিলী, মণিপুৰী, সান্থালী, সিন্ধী, পঞ্জাৱী, আৰু মাৰাঠী।

## তথ্য সূত্ৰ

## বহিঃসংযোগ
* অসমীয়া ভাষাত বিকাশপেডিয়া

শ্ৰেণী:ৱেবছাইট
শ্ৰেণী:বিশ্বকোষ
ৱুল্ফ্‌ চাকঁফ প্ৰভাৱ

**ৱুল্ফ্‌ চাকঁফ প্ৰভাৱ** (Wolff–Chaikoff effect), বুলিলে অধিক পৰিমাণৰ আয়'ডিন সেৱনৰ পাছত থাইৰইড হৰম'নৰ মাত্ৰা কমি যোৱাটো বুজায়। কেলিফ'ৰ্নিয়া বিশ্ববিদ্যালয়ৰ ড॰ জাঁ ৱুল্ফ আৰু ইজৰাইল লিয়ন চাকঁফে এই পৰিঘটনা আৱিষ্কাৰ কৰিছিল। ১৯৪৮ চনত তেওঁলোকে লক্ষ্য কৰে যে এন্দুৰৰ গাত আয়'ডিনৰ বেজী দিলে থাইৰইড গ্ৰন্থিত সাধাৰণাতে হোৱা আয়'ডিনৰ অৰ্গেনিফিকেছন (জাৰণ) সম্পূৰ্ণভাৱে ব্যাহত হয়। গ্ৰে'ভ্‌ছৰ ৰোগ থকা ব্যক্তিৰ নিৰোগী লোকতকৈ এনে হোৱাৰ সম্ভাৱনা বেছি, আৰু গ্ৰে'ভ্‌ছৰ ৰোগৰ চিকিৎসাত আয়'ডিন ব্যৱহৃত হয়। 

ৱুল্ফ্‌ চাকঁফ প্ৰভাৱ এক স্বয়ংনিয়ামক পৰিঘটনা (autoregulatory phenomenon) য'ত থাইৰইড গ্ৰন্থিৰ অৰ্গেনিফিকেছন, থাইৰইডৰ আবৃত থলীত থাইৰইড হৰম'নৰ সৃষ্টি আৰু তেজলৈ এই হৰম'নৰ ক্ষৰণ ব্যাহত হয়। এনে হ'লে তেজত আয়'ডিনৰ মাত্ৰা বেছি পোৱা যায়। অতিমাত্ৰা আয়'ডিন নাকচ কৰি থাইৰইড গ্ৰন্থিত অধিক পৰিমাণৰ থাইৰইড হৰম'ন সৃষ্টি ৰোধ কৰিবলৈ এই পৰিঘটনা এক কাৰ্যকৰী প্ৰক্ৰিয়া।  
ৱুল্ফ্‌ চাকঁফ প্ৰভাৱ কেইবাদিনো থাকে (প্ৰায় ১০ দিন)। তাৰ পাছত "অপসৰণ পৰিঘটনা" (escape phenomenon) দেখা যায় য'ত সাধাৰণভাৱে পুনৰ আয়'ডিনৰ অৰ্গেনিফিকেছন আৰু থাইৰইড পেৰ'ক্সিডেজৰ কাম চলি থাকে। থাইৰইড আবৃত থলী কোষত ছ'ডিয়াম-আয়'ডিন ছীম্প'ৰ্টাৰৰ সংখ্যা কমি যোৱা আৰু ফলত অজৈৱ আয়'ডিনৰ মাত্ৰা কমি যোৱাক "অপসৰণ পৰিঘটনা"ৰ কাৰণ বুলি ভবা হয়। 

উচ্চ পৰিমাণৰ আয়'ডিনেৰে থাইৰইড গ্ৰন্থিক অৱদমন কৰি ৱুল্ফ্‌ চাকঁফ প্ৰভাৱক থাইৰইড আতিশয্যৰ (বিশেষকৈ থাইৰইড ষ্টৰ্ম) চিকিৎসা নীতি ৰূপে ব্যৱহাৰ কৰিব পাৰি। এণ্টিথাইৰইড ঔষধ উদ্ভাৱনৰ আগতে আয়'ডিনক থাইৰইড আতিশয্যৰ নিৰাময়ৰ বাবে ব্যৱহাৰ কৰা হৈছিল। হাইপাৰথাইৰইডিজমত ভোগা লোকক আয়'ডিন দিলে থাইৰইড গ্ৰন্থি আঁতৰাই দিয়া লোকৰ নিচিনাকৈ মৌলিক বিপাকীয় ক্ৰিয়া (basal metabolic rate) কমা দেখা যায়। আয়'ডিন থকা ঔষধ যেনে এমিঅ'ডেৰন খালে থাইৰইড নূন্যতা (hypothyroidism) হোৱাটোকো এই পৰিঘটনাই ব্যাখ্যা কৰিব পাৰে। আণৱিক জৰুৰীকালীন অৱস্থাত পটাছিয়াম আয়'ডাইড ব্যৱহাৰ কৰাতো ৱুল্ফ্‌ চাকঁফ প্ৰভাৱৰ ভূমিকা আছে।

## আৰু চাওক
*য়'ড্‌-বেচেড' প্ৰভাৱ
*থাইৰইড হৰম'ন

## তথ্যসূত্ৰ

শ্ৰেণী:অন্তঃস্ৰাৱী বিজ্ঞান
তিন তাল (তবলা)

**তিন তাল** তবলাৰ এটি তাল। এই তালক তবলাৰ প্ৰধান তাল বুলিব পাৰি।

## তালটো
তিন তালৰ ঠেকা----

## বিশেষত্ব
তিন তালত ষোল্ল মাত্ৰা আছে। ইয়াৰ ৪টা বিভাগ, প্ৰতি প্ৰতি বিভাগত ৪ মাত্ৰাকৈ। তালটোৰ প্ৰথম মাত্ৰাত সম্, পঞ্চম আৰু ত্ৰয়োদশ মাত্ৰাত তালি আৰু নৱম মাত্ৰাত খালি। এই তাল প্ৰায় স্বতন্ত্ৰ বাদনত আৰু ভজন আদিত ব্যৱহাৰ কৰা হয়।

## লগতে চাওক
* তবলা

## তথ্য সংগ্ৰহ

শ্ৰেণী:সংগীত
শ্ৰেণী:তবলা
অসমৰ বিদ্যুৎ প্ৰকল্পসমূহৰ তালিকা

## কাৰ্যক্ষম প্ৰকল্পসমূহ

## নিৰ্মীয়মান/প্ৰস্তাৱিত প্ৰকল্পসমূহ

## বন্ধ হৈ থকা প্ৰকল্পসমূহ

## টোকা
চন্দ্ৰপুৰ তাপ বিদ্যুৎ কেন্দ্ৰটি "অসম শক্তি উৎপাদন নিগম লিমিটেড (পূৰ্বৰ অসম ৰাজ্যিক বিদ্যুৎ পৰিষদ)"এ ২০০৮ চনৰে পৰা ৭৪-২৬ ব্যক্তিগত-ৰাজহুৱা ভাগৰ ভিত্তিত ব্যক্তিগত খণ্ডৰ যোগেদি উন্নয়ন কৰি পুনৰ চলাচল কৰোঁৱাবৰ বাবে চেষ্টা চলাই আহিছে যদিও এতিয়ালৈকে সেই কাম আৰম্ভ হোৱা নাই ।

## তথ্য সংগ্ৰহ

## বাহ্যিক সংযোগ
# অসম শক্তি উৎপাদন নিগম লিমিটেড (পূৰ্বৰ অসম ৰাজ্যিক বিদ্যুৎ পৰিষদৰ অংশ)ৰ ৱেবছাইত 
# ৰাষ্ট্ৰীয় তাপ শক্তি নিগম (এন. টি. পি. চি.)ৰ ৱেবছাইত 
# উত্তৰ-পূৱ বিদ্যুৎ শক্তি নিগম (নীপকো)ৰ ৱেবছাইত 

শ্ৰেণী:অসম সম্পৰ্কীয় তালিকা
শ্ৰেণী:অসমৰ উদ্যোগ
ৰ'মান চেইনী

**ৰ'মান চেইনী** ভাৰতৰ এজন উদ্যোগী, সুবক্তা আৰু কণিষ্ঠতম প্ৰশাসনিক বিষয়াসকলৰ ভিতৰত অন্যতম। তেওঁ ২২ বছৰ বয়সত ২০১৩ চনত অসামৰিক সেৱাৰ পৰীক্ষাত উত্তীৰ্ণ হৈছিল। ৰ'মান চেইনী এজন টি. ই. ডি. এক্স বক্তা আৰু তেওঁ জেয়পী তথ্য প্ৰযুক্তি বিশ্ববিদ্যালয়ত বিশ্বৰ আটাইতকৈ কঠিন পৰীক্ষাত কেনেকৈ উত্তীৰ্ণ হ'ব পাৰি, সেই বিষয়ে বক্তৃতা আগবঢ়াইছে।

## প্ৰাৰম্ভিক জীৱন আৰু শিক্ষা
ৰ'মান চেইনীৰ জন্ম ৰাজস্থানৰ জয়পুৰত হৈছিল। তেওঁ ১৬ বছৰ বয়সত এইম্‌ছৰ প্ৰৱেশিকা পৰীক্ষাত উত্তীৰ্ণ হয়। ২২ বছৰ বয়সত ২০১৩ চনত তেওঁ অসামৰিক সেৱাৰ পৰীক্ষাত উত্তীৰ্ণ হয় আৰু কণিষ্ঠতম ভাৰতীয় প্ৰশাসনিক বিষয়াৰ ভিতৰত এজন হৈ পৰে।

## আন্‌একাডেমী
আন্‌একাডেমী অসামৰিক সেৱাত যোগ দিব খোজাসকলৰ বাবে এক বিনামূলীয়া প্ৰবেশদ্বাৰ। অসামৰিক সেৱাৰ পৰীক্ষাত উত্তীৰ্ণ হোৱাৰ পিছত তেওঁ সেই পৰীক্ষাৰ পৰীক্ষাৰ্থীসকলৰ বাবে বিনামূলীয়া সহায় আগবঢ়োৱাৰ কথা ভাবিলে। তাৰ বাবে তেওঁ গৌৰৱ মুঞ্জলৰ সৈতে লগ লাগি আন্‌একাডেমী আৰম্ভ কৰিলে যি এক অনলাইন শিক্ষাদান ব্যৱস্থা। বৰ্তমান আনেকাডেমীয়ে প্ৰশাসনিক সেৱাৰ পৰীক্ষাৰ প্ৰস্তুতি সন্দৰ্ভত নিজৰ ৱেবচাইট আৰু ইউটিউব ভিডিঅ'ৰ সহায়ত শিক্ষাদান কৰে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় প্ৰশাসনিক সেৱাৰ বিষয়া
কোলাহল (চলচ্চিত্ৰ)

**কোলাহল** (The Turmoil) হৈছে ১৯৮৯ চনত মুক্তিপ্ৰাপ্ত ভবেন্দ্ৰনাথ শইকীয়া পৰিচালিত এখন অসমীয়া চলচ্চিত্ৰ। শইকীয়াই ১৯৬৯ চনত লিখা *এন্দুৰ* নামৰ গল্পৰ আধাৰত ছবিখন নিৰ্মাণ কৰা হয়। চলচ্চিত্ৰখনত অভিনয় কৰে ৰুণু দেৱী ঠাকুৰ, অৰুণ নাথ, বিভূ ৰঞ্জন চৌধুৰী আদিয়ে। চলচ্চিত্ৰখনে ৩৬ তম ৰাষ্ট্ৰীয় ছবি মহোৎসৱত অসমীয়া ভাষাৰ শ্ৰেষ্ঠ চলচ্চিত্ৰৰ ৰাষ্ট্ৰীয় বঁটা (ৰজত কমল) লাভ কৰে।

## কাহিনী
ধানৰ বস্তা কঢ়িওৱা ট্ৰাকৰ পৰা ধান আনি মাকক যোগান ধৰা মোতিৰ ওপৰতেই মাক কিৰণ প্ৰায় নিৰ্ভৰশীল ৷ কিৰণৰ স্বামী কৰ্মৰ সন্ধানত ঘৰৰ পৰা আঁতৰলৈ যায় ৷ পুৰষ নথকা ঘৰখনত কিৰণৰ কাষ চাপিবলৈ উদ্বাউল হৈ থাকে ওচৰৰে চকীদাৰ এজন, দাদা এজন ৷ তেনে এক পৰিৱেশৰ মাজতে এদিন ধানৰ বস্তাৰ তলত সোমাই মোতিৰ অকাল মৃত্যু হয়৷ কিৰণৰ মাতৃ-হৃদয় থানবান হৈ পৰে ৷ কিছুদিন পাছত খবৰ আহে, তেওঁৰ গিৰিয়েক বিনোদে অইন এগৰাকী মহিলাৰ লগত থাকিবলৈ লৈছে ৷ সংকটৰ এই মুহূৰ্তত কাষ চাপি আহে ট্ৰাকৰ চাফাই কৰ্মী বাদল৷ তেওঁ কিৰণক সহায় কৰিবলৈ ইচ্ছা প্ৰকাশ কৰে আৰু বিয়া কৰাব বিচাৰে৷ জীৱনৰ এক চৰম দোদুল্যমান অৱস্থাত কিৰণে কি সিদ্ধান্ত লয় আৰু তেওঁৰ সেই সিদ্ধান্তটোত এৰি অহা জীৱনটোৱে কেনেধৰণৰ ভূমিকা পালন কৰে-সেইয়াই মূলতঃ কোলাহলৰ কাহিনী৷ 

## অভিনয়ত

*ৰুণু দেৱী ঠাকুৰ
*অৰুণ নাথ
*বিভূ ৰঞ্জন চৌধুৰী
*বিদ্যুৎ চক্ৰৱৰ্তী
*অৰুণ গুহ ঠাকুৰতা
*দিলিপ বৰুৱা
*চেতনা দাস
*কৃষ্ণা দাস নাথ
*বকুল ঘোষ
*প্লাবন বৰদলৈ
*দিলিপ ৰঞ্জন দত্ত
*ইন্দু ভূষণ গগৈ
*আৰতি বৰুৱা
*প্ৰাণজিৎ দাস
*শ্ৰী কন্দলি
*জোৱান দত্ত
*নিৰেণ শৰ্মা
*চম্পক হাতীবৰুৱা
*টুটু
*ৰূপক শৰ্মা
*মিতু ৰূপক শৰ্মা
*অমূল্য কাকতি
*আৰু আৱাহন থিয়েটাৰৰ অভিনয়শিল্পীসকল

## কলা-কুশলী
* প্ৰযোজনা/পৰিচালনা/কাহিনী/চিত্ৰনাট্য/সংলাপ- ভবেন্দ্ৰনাথ শইকীয়া
* মুখ্য সহ পৰিচালনা- অৰুণ গুহ ঠাকুৰতা
* সহ-পৰিচালনা- সঞ্জীৱ হাজৰিকা, বিদ্যুৎ চক্ৰৱৰ্তী, উৎপল দত্ত, সংগীতা শইকীয়া
* প্ৰযোজনা নিয়ন্ত্ৰণ- প্ৰীতি শইকীয়া, ইন্দু ভূষণ গগৈ
* সংগীত- মুকুল বৰুৱা
* চিত্ৰগ্ৰহণ- কমল নায়ক
* সম্পাদনা- নিকুঞ্জ ভট্টাচাৰ্য
* শব্দগ্ৰহণ- পীয়ুষ কান্তি ৰয়, সতীশ চৌহান
* কলা নিৰ্দেশনা- ফটিক বৰুৱা, নুৰুদ্দিন আহমেদ
* সাজসজ্জা- সংগীতা শইকীয়া
* ৰূপসজ্জা- দেৱী হালদাৰ

## সন্মান
* ‘সামাজিক ৰীতি-নীতি আৰু জীয়াই থকাৰ বাসনাৰ মাজত অৱস্থানৰত এগৰাকী দুখুনী মহিলাৰ সংঘৰ্ষৰ সাহসী বিষয়’টোৰ বাবে কোলাহলক ১৯৮৮ চনৰ অসমীয়া ভাষাৰ শ্ৰেষ্ঠ কাহিনী-চিত্ৰৰ বঁটা প্ৰদান কৰা হয়৷ ছবিৰ পৰিচালক আৰু প্ৰযোজক হিচাপে ৰজত কমলৰ লগতে ড০ শইকীয়াই যথাক্ৰমে ১০,০০০ আৰু ২০,০০০ টকাৰ ধনৰাশি লাভ কৰে ৷ 
* ১৯৮৮ চনৰ 'ভাৰতীয় পেনোৰামা'লৈ নিৰ্বাচিত।
* ছিডনী, মিউনিখ, মস্কো, মণ্ট্ৰীল আৰু ট'ৰণ্ট'ৰ চলচ্চিত্ৰ মহোৎসৱৰ বাবে নিৰ্বাচিত।

## তথ্যসূত্ৰ

## বাহ্যিক সংযোগ
*

শ্ৰেণী:১৯৮৯ বৰ্ষৰ চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৮০ দশকৰ অসমীয়া চলচ্চিত্ৰ
ফাৰ্ডিনাণ্ড লাচালে

thumb|right|ফাৰ্ডিনাণ্ড লাচালে
**ফাৰ্ডিনাণ্ড জ'হান গটলিয়েব লাচালে** (; (১১ এপ্ৰিল ১৮২৫ - ৩১ আগষ্ট ১৮৬৪) আছিল জাৰ্মানীৰ এজন বিচাৰক, দাৰ্শনিক, তথা সমাজতান্ত্ৰিক ৰাজনৈতিক কৰ্মী. তেওঁক জাৰ্মানীত এজন আন্তৰ্জাতিক আৰ্হিৰ সমাজ পৰিৱৰ্তনকাৰীৰ ৰূপত চোৱা হয়। শ্ৰমিক আন্দোলনৰ সৈতে ঘাইকে জড়িত, তেওঁ আছিল সৰ্ব জাৰ্মান শ্ৰমিক সংঘৰ প্ৰতিষ্ঠাপক। সেই সময়ৰ তেওঁৰ প্ৰধান ৰাজনৈতিক প্ৰশ্ন আৰু তেওঁৰ অনুগামীৰ সুবিধাবাদী মনোভাবৰ বাবে কাৰ্ল মাৰ্ক্স আৰু ফ্ৰাইড্ৰিচ এঞ্জেল্সৰ তীব্ৰ সমালোচনা হ'ল।

## তথ্য সংগ্ৰহ

## বাহ্যিক সংযোগ

* .

শ্ৰেণী:জাৰ্মানীৰ ব্যক্তি
শ্ৰেণী:দাৰ্শনিক
চামচুদ্দিন আহমদ শ্বাহ

**চামচুদ্দিন আহমদ শ্বাহ** (শাসনকাল ১৪৩৩-১৪৩৬) আছিল বংগৰ এজন শাসক।। তেওঁ চুলতান জালালউদ্দিন মুহাম্মদ শ্বাহৰ পুত্ৰ। পিতৃৰ মৃত্যুৰ পিছত, তেওঁ চৈধ্য বছৰ বয়সত সিংহাসনত বহিল।

## ইতিহাস
আহমদ শ্বাহে কেৱল তিনি বছৰ শাসন কৰিলে। তেওঁৰ শাসনকালত অৰাজক অৱস্থাই বিৰাজ কৰিছিল। মুহাম্মদ কাচিম হিন্দু শ্বাহৰ কথা মতে তেওঁ দেউতাকৰ উদাৰ নীতি, ন্যায়বিচাৰ আৰু দানশীলতা আগবঢ়াই লৈ গ'ল। তেওঁৰ শাসনকালত নাচিৰুদ্দিন মাহমুদ শ্বাহৰ আগ্ৰাসন হৈছিল। পিছলৈ আহমদ শ্বাহৰ শক্তিশালী অভিজাত চাদী খাঁ আৰু নাচিৰ খাঁৰ হাতত ১৪৩৬ত মৃত্যু হ'ল। তেওঁৰ মৃত্যুৰ পিছত চাদী খাঁ আৰু নাচিৰ খাঁৰ মাজত বিবাদ হ'ল, আৰু কোনো সিংহাসনলৈ নাহিল। ইলিয়াচ শ্বাহীৰ বংশৰ এজন বংশধৰে ১৪৩৭ত নাচিৰউদ্দিন মাহমুদ শ্বাহৰ নাম ধাৰণ কৰি সিংহাসন দখল কৰিলে।

## তথ্য সংগ্ৰহ

শ্ৰেণী:ভাৰতৰ শাসক
আফচানা মিমি

**আফচানা কৰিম মিমি** (**আফচানা মিমি** নামে পৰিচিত; বাংলা: আফসানা মিমি, জন্ম ২০ ডিচেম্বৰ ১৯৬৮) এগৰাকী বাংলাদেশী অভিনেত্ৰী, মডেল আৰু পৰিচালিকা। তেওঁ চলচ্চিত্ৰ *পাপ পূণ্য* (২০২২)ত কৰা অভিনয়ৰ বাবে বাংলাদেশ ৰাষ্ট্ৰীয় চলচ্চিত্ৰ বঁটাৰ অধীনত শ্ৰেষ্ঠ সহ অভিনেত্ৰীৰ খিতাপ লাভ কৰে।

## প্ৰাৰম্ভিক জীৱন
আফচানা কৰিম মিমিৰ জন্ম ১৯৬৮ চনৰ ২০ ডিচেম্বৰত তেতিয়াৰ পূৰ্ব পাকিস্তানৰ ঢাকাস্থিত হলি ফেমিলি হাস্পতালত হৈছিল। তেওঁৰ পিতৃ ছৈয়দ ফজলুল কৰিম (মৃত্যু ২০২৪) বাংলাদেশ ৱাটাৰ ডেভেলপমেণ্ট ব'ৰ্ডত কৰ্মৰত আছিল। তেওঁৰ মাতৃৰ নাম শিৰিন আফ্ৰোজ। মাতৃফালৰ পূৰ্বপুৰুষসকল বাগেৰহাট জিলাৰ বাসিন্দা।

## কেৰিয়াৰ
মিমিয়ে নাট্যদল নাগৰিক নাট্য সম্প্ৰদায়ৰ জৰিয়তে অভিনয় জীৱন আৰম্ভ কৰে। ২০১১ চনত প্ৰাচ্যনাটৰ *ৰাজা আৰু অন্যান্য* নাটকখনত অভিনয় কৰাই তেওঁৰ শেষ মঞ্চ নাটক আছিল। ১৯৯২–১৯৯৩ চনত বঙালী দূৰদৰ্শন ধাৰাবাহিক *কোথাও কেও নাই*ত অভিনয় কৰি তেওঁ ব্যাপক জনপ্ৰিয়তা লাভ কৰে।

২০০০ চনৰ পৰা মিমিয়ে দূৰদৰ্শন পৰিচালনা আৰম্ভ কৰে। তেওঁ *কাছেৰ মানুহ* ধাৰাবাহিকখন পৰিচালনা কৰে। লগতে তেওঁ এটিএন নিউজত সম্প্ৰচাৰিত ৰন্ধন অনুষ্ঠান *নষ্টালজিয়া*ৰ সৈতে জড়িত আছিল।

২০২০ চনৰ পৰা ২০২৩ চনলৈ তেওঁ বাংলাদেশ শিল্পকলা একাডেমিৰ নাট্য আৰু চলচ্চিত্ৰ বিভাগৰ পৰিচালক হিচাপে কৰ্মৰত আছিল। তেওঁ ঢাকাত অৱস্থিত সাংস্কৃতিক কেন্দ্ৰ *ইচ্ছেতলা*ৰ পৰিচালিকাও। তেওঁ **গ্ৰীণ স্ক্ৰীণ** নামৰ প্ৰযোজনা সংস্থাৰ স্বত্বাধিকাৰী, যাৰ পৰা *ডল্‌ছ হাউছ*, *কাছেৰ মানুষ* আৰু *পৌষ ফাল্গুনেৰ পালা* আদি নিৰ্মাণ কৰা হৈছে।

## ফিল্ম'গ্ৰাফী
### চলচ্চিত্ৰ
* *নদীৰ নাম মধুমতি * (১৯৯৪)
* *চিত্ৰা নদীৰ পাড়ে * (১৯৯৯)
* *প্ৰিয়তমেসু* (২০০৯)

### টেলিভিছন নাটক
* *বন্ধন*
* *ডল’স হাউজ* (২০০৭–২০০৯)
* *কাছেৰ মানুষ* (২০০৬)
* *কোথাও কেউ নেই* (১৯৯০)
* *মনেৰ কথা *

## তথ্যসূত্ৰ

## বাহ্যিক সংযোগ
* 
* 

শ্ৰেণী:বাংলাদেশৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
উভচৰবিদ্যা

জীৱ বিজ্ঞানৰ যি শাখাই বেং, চেল্মেণ্ডাৰ, নিউট তথা চিচিলাৰৰ দৰে উভচৰ প্ৰাণীৰ ওপৰত অধ্যয়ন তথা গবেষণা কৰে, সেই শাখাকে **উভচৰবিদ্যা** বোলা হয়। শাখটো ইংৰাজীত batrachology (বাট্ৰাকোলোজী) নামেৰে পৰিচিত। যিসকলে উভচৰ প্ৰাণীৰ ওপৰত অধ্যয়ন কৰে, সেইসকলক উভচৰবিদ বোলা হয়। কোনো কোনোৱে উভচৰবিদ্যাক বহলভাৱে সৰীসৃপবিদ্যা(herpetology)ৰো অন্তৰ্ভুক্ত কৰে।

## উভচৰ
উভচৰ হ'ল শীতল তেজৰ প্ৰাণী আৰু প্ৰায় একেলগে গোট হিচাপে বাস কৰে। পৃথিবীত প্ৰায় ৬৭০০টি প্ৰজাতিৰ উভচৰ পোৱা যায়। আবাসস্থল ধ্বংসৰ ফলত, উভচৰ বৰ্তমান অস্তিত্বৰ সংকটত ভুগিছে। 

## তথ্য সূত্ৰ

শ্ৰেণী:জীৱবিজ্ঞান
চিকৰ

**চিকৰ** ভাৰতৰ ৰাজস্থানৰ চিকৰ জিলাৰ এখন চহৰ।

## ভৌগোলিক তথ্য
চহৰখনৰ অক্ষাংশ আৰু দ্ৰাঘিমাংশ হ'ল । সাগৰৰ পৰা এই চহৰৰ উচ্চতা ৪২৭ মিটাৰ।

## সাধাৰণ তথ্য
ভাৰতৰ ২০১১ৰ লোকপিয়লৰ মতে চিকৰৰ জনসংখ্যা ১৮৪৯০৪। জনসংখ্যাৰ ৫২% লোক পুৰুষ আৰু ৪৮% মহিলা। সাক্ষৰতা ৬৪%, যি ভাৰতৰ গড়তকৈ অধিক। চহৰখনৰ ১৬% লোকৰ বয়স ৬বছৰতকৈ কম।

## তথ্য সংগ্ৰহ

শ্ৰেণী:ভাৰতৰ নগৰ মহানগৰ
মহেন্দ্ৰপাল

**মহেন্দ্ৰপাল** ভাৰতৰ বেংগল অঞ্চলৰ পাল সাম্ৰাজ্যৰ চতুৰ্থ ৰজা। তেওঁ ৰজা দেৱপালৰ আৰু মাতৃ ৰাণী মাহাতাৰ পুত্ৰ যদিও পাল বংশত বিভিন্ন ঠাইত মহেন্দ্ৰপালৰ নাম উল্লেখ আছে, পূৰ্বতে ইতিহাসবিদে মহেন্দ্ৰপালক প্ৰতিহাৰ ৰাজবংশৰ প্ৰথম মহেন্দ্ৰপালৰ লগত একাকাৰ কৰা কৰিছিল। তেওঁলোকে দেবপালৰ পিছত প্ৰথম বিগ্ঝপালৰ কথা কৈছিল। কিন্তু ১৯৮৭ত জগজ্জীবনপুৰত তেওঁৰ তাম্ৰশাসন আবিষ্কাৰ হ'ল আৰু এই কথা পোহৰলৈ আহিল যে দেবপালৰ পিছত মহেন্দ্ৰপালহে ৰজা হৈছিল। মহেন্দ্ৰপালৰ ৰাজত্বৰ সপ্তম বছৰৰ এই সিংহাসনৰ বিষয়ে আৰু জনা যায় যে তেওঁৰ মহাসেনাপতি বজ্ৰদেব নন্দদীৰ্ঘিকাই উদ্ৰঙ্গ নামৰ ঠাইত এটা বৌদ্ধ বিহাৰ স্থাপন কৰিছিল। তাম্ৰশাসনত মহেন্দ্ৰপালৰ কণিষ্ঠ ভাতৃ প্ৰথম চুৰপালৰ নাম আছে। প্ৰথম চুৰপালে মহেন্দ্ৰপালৰ পিছত সিংহাসন দখল কৰিলে।

## তথ্য সংগ্ৰহ

শ্ৰেণী:ভাৰতৰ ইতিহাস
শ্ৰেণী:পাল ৰাজবংশ
ব্যক্তিগত অংকীয় সহায়ক

**ব্যক্তিগত অংকীয় সহায়ক** বা **পাৰ্চনেল ডিজিটেল এচিষ্টেন্ট** (পি ডি এ) বা **পাৰ্চনেল ডেটা এচিষ্টেন্ট** এটি প্ৰায় বৈজ্ঞানিক গণক যন্ত্ৰৰ আকাৰৰ সৰু ন'টবুক, য'ত দিনলিপিৰ দৰে সকলো তথ্য ৰখা হয়। ভ্ৰম্যমান দূৰভাষৰ ব্যাপক প্ৰসাৰৰ আগতে ই অতি জনপ্ৰিয় আছিল। বৰ্তমান পি ডি এৰ স্থান লৈছে বুধিয়ক দূৰভাষে। বৰ্তমান পি ডি এত ব্ৰাউজ কৰিব পাৰি, পত্ৰ পঢ়িব পাৰি, মানচিত্ৰ চোৱা আদি কৰিব পাৰি। কিছু কিছু পি ডি এত খেলো খেলিব পাৰি।

## তথ্য সংগ্ৰহ

## বাহ্যিক সংযোগ

* Annotated bibliography of references to gesture and pen computing

শ্ৰেণী:প্ৰযুক্তি
শ্ৰেণী:যন্ত্ৰ
নৰকান্দ

**নৰকান্দ** ভাৰতৰ হিমাচল প্ৰদেশৰ চিমলা জিলাৰ এখন চহৰ।

## ভৌগোলিক তথ্য
চহৰখনৰ লেটিটিউড আৰু লংগিটিউড হ'ল ।  এই ঠাইৰ উচ্চতা সাগৰৰ পৰা ২৬১৯ মিটাৰ।

## অন্যান্য তথ্য
ভাৰতৰ ২০০১ চনৰ লোকপিয়ল অনুসৰি নৰকান্দত ৭১২জন মানুহে বাস কৰে। ৬২% লোক পুৰুষ আৰু ৩৮% মহিলা।

নৰকান্দৰ সাক্ষৰতাৰ হাৰ ৮০%। ৮৫% পুৰুষ সাক্ষৰ আৰু ৭২% মহিলা সাক্ষৰ। নৰকান্দৰ সাক্ষৰতাৰ হাৰ ভাৰতৰ গড়তকৈ বেছি।

চহৰখনৰ ১৫% লোকৰ বয়স ৬বছৰতকৈ কম।

## তথ্য সূত্ৰ

শ্ৰেণী:ভাৰতৰ নগৰ মহানগৰ
শ্ৰেণী:হিমাচল প্ৰদেশ
মধ্য প্ৰদেশ

**মধ্য প্ৰদেশ** মধ্য ভাৰতৰ এখন ৰাজ্য। এই ৰাজ্যখনক *হিন্দুস্তান কা দিল* বা ভাৰতৰ হৃদয় বোলা হয়। ২০০০ চনত ৰাজ্যখনৰ পৰা ছত্তীচগড় আঁতৰি যোৱাৰ আগলৈকে আয়তনৰ দিশৰ পৰা মধ্য প্ৰদেশ ভাৰতৰ সৰ্ববৃহৎ ৰাজ্য আছিল। মধ্য প্ৰদেশৰ কাষৰীয়া ৰাজ্য উত্তৰ প্ৰদেশ, গুজৰাট, ৰাজস্থান, মহাৰাষ্ট্ৰ আৰু ছত্তীচগড় আছে। 

## তথ্যপঞ্জি
* Chishti, R̥ta Kapur, Martand Singh, and Amba Sanyal. *Saris of India: Madhya Pradesh*. New Delhi: Wiley Eastern & Amr Vastra Kosh, 1989. ISBN 81-224-0187-2
* Gyanendra Singh. *Farm Mechanization in Madhya Pradesh*. Bhopal: Central Institute of Agricultural Engineering, 2000. 
* Madhya Pradesh (India). The Madhya Pradesh Human Development Report 2002: Using the Power of Democracy for Development. [Bhopal: Govt. of Madhya Pradesh, 2002. 
* Parmar, Shyam. *Folk Tales of Madhya Pradesh. Folk tales of India series, 12". New Delhi: Sterling Publishers, 1973. 
* Rag, Pankaj, and O. P. Misra. *Masterpieces of Madhya Pradesh*. Bhopal: Directorate of Archaeology, Archives & Museums, Government of Madhya Pradesh, 2005. 
* Rag, Pankaj. *Vintage, Madhya Pradesh: A Collection of Old Photographs*. Bhopal: Madhya Pradesh Madhyam jointly with the Directorate of Archaeology, Archives, and Museums, 2005. ISBN 81-902702-7-3
* Sampath, M. D., H. V. Trivedi, and Mandan Trivedi. *Epigraphs of Madhya Pradesh*. New Delhi: Archaeological Survey of India, 2001. 
* Sati, Vishwambhar Prasad. *Madhya Pradesh, a Geo-Economic Appraisal*. Delhi: Abhijeet, 2004. ISBN 81-88683-43-4
* Shah, Shampa, and Aashi Manohar. *Tribal Arts and Crafts of Madhya Pradesh. Living traditions of India*. Ahmedabad: Mapin Pub./in Association with Vanya Prakashan, Bhopal, 1996. ISBN 0-944142-71-0
* Shrivastava, Divya. *The Development of Scheduled Tribes in Madhya Pradesh*. New Delhi: Gyan Pub. House, 2000. ISBN 81-212-0698-7
* Singh, R. V. *Dairy Co-Operatives and Development: A Study of Tribal Dairy Co-Operatives in Madhya Pradesh''. Delhi: Kalpaz Publications, 2006. ISBN 81-7835-331-8

## বহিঃসংযোগ
* MP Government Portal
* M P FOrest
* MP Ecotourism Development Board
* MP Tourism
* MP Police
* MP Transport
* MP Info 
* A Panorama of Madhya Pradesh 
* Madhya Pradesh The Heart of India (outdated, but still informative)
* Investment - Industry / MP Industry 
* Madhya Pradesh News Website 
* News From Madhya Pradesh 

শ্ৰেণী:ভাৰতৰ ৰাজ্য
শ্ৰেণী:মধ্য প্ৰদেশ
নীলিমা খাতুন

**নীলিমা খাতুন** অসমৰ এগৰাকী কণ্ঠশিল্পী। তেখেতে অসমীয়া ছবি, অনাতাঁৰ কেন্দ্ৰ আৰু গ্ৰামফোনত গীত গোৱাৰ উপৰিও মঞ্চতো গীতৰ অনুষ্ঠান পৰিবেশন কৰিছে। কুৰি শতিকাৰ সত্তৰ, আশীৰ দশকত তেখেতে ছবি আৰু অনাতাঁৰত গোৱা বহুকেইটা গীত শ্ৰোতাৰ মাজত প্ৰভূত জনপ্ৰিয়তা লাভ কৰিছিল। তেখেতে শিক্ষকতাৰ বৃত্তি গ্ৰহণ কৰে আৰু এগৰাকী কৃতি শিক্ষক ৰূপে *ৰাজ্যিক শিক্ষক বঁটা*ও লাভ কৰে।

## শৈশৱ আৰু কৰ্মজীৱন
নীলিমা খাতুনৰ জন্ম হয় অসমৰ কামৰূপ জিলাৰ ৰঙিয়াত। তেখেতৰ দেউতাক আছিল ভাৰতীয় ৰেলৰ এগৰাকী কৰ্মচাৰী। খাতুনে হাইস্কুলীয়া শিক্ষা ৰঙিয়া হাই মাদ্ৰাছা (পিছলৈ ৰঙিয়া মাদ্ৰাছা উচ্চতৰ মাধ্যমিক বিদ্যালয়) আৰু কলেজীয়া শিক্ষা ৰঙিয়া মহাবিদ্যালয়ত গ্ৰহণ কৰে। তাৰপিছত তেখেতে গুৱাহাটী বিশ্ববিদ্যালয়ৰ পৰা ৰাজনৈতিক বি়জ্ঞানত স্নাতকোত্তৰ ডিগ্ৰী লয়। ১৯৭৭ত তেখেতে গুৱাহাটীৰ লাখটকীয়াৰ বাসিন্দা, বৃত্তিত অভিযন্তা আফতাব হুছেইনৰ সৈতে বিবাহপাশত আবদ্ধ হয়। 

বিবাহৰ পিছত খাতুনে শিক্ষকতাৰ কামত সোমায়। তেখেতে গুৱাহাটীৰ ভৰলুমুখৰ কালিৰাম মেধি ছোৱালী হাইস্কুলৰ পৰা অধ্যক্ষা ৰূপে অৱসৰ গ্ৰহণ কৰে। অসম চৰকাৰৰ ‘ৰাজ্যিক শিক্ষক বঁটা’ লাভ কৰা খাতুন এগৰাকী কৃতি শিক্ষক আছিল। 

## সঙ্গীত জীৱন
এটা সাক্ষাৎকাৰত কণ্ঠশিল্পী নীলিমা খাতুনে সৰুৰে পৰা এগৰাকী অনাতাঁৰ শিল্পী হোৱাৰ আশা পুহি ৰখাৰ কথা ব্যক্ত কৰে। ঘৰখনতো এটা সঙ্গীতৰ পৰিবেশে বিৰাজ কৰিছিল। তেখেতৰ সঙ্গীতৰ আদিগুৰু তেখেতৰ মাতৃ, যিয়ে খাতুনক দীপালী বৰঠাকুৰৰ গীতসমূহ শিকাইছিল। তেখেতৰ সঙ্গীতৰ গুৰুসকলৰ অন্যতম আছিল সুবীৰ মুখাৰ্জী, নিৰোদ চৰকাৰ আৰু বীৰেন ফুকন। ১৯৭০ৰ পৰা তেখেত আকাশবাণীৰ নিয়মীয়া কণ্ঠশিল্পী হৈ পৰে। তেখেতে ৫খন অসমীয়া ছবিতো কণ্ঠদান কৰে। সেইকেইখন হ’ল- হৃদয়ৰ প্ৰয়োজন, সোণতৰা, পৰিণাম, ওপজা সোণৰ মাটি আৰু তুমিয়ে মোৰ কল্পনাৰ।

নীলিমা খাতুনৰ কেইটামান জনপ্ৰিয় গীত-
# নদী মাথোঁ বয় কালৈকো নৰয়, বাধা দি ৰাখিব কোনে
# চজিনা ফুলৰ পাহে পাহে
# মোৰ দুচকুলে’ চোৱা ঘনে ঘনে
# তুমি আহিবা বুলি বাৰে বাৰে মই
# ক’ৰ বাটৰুৱা চিনাকি যেন লাগিছে
# অ’ পখী আৰু নুশুনাবি
# জেতুকা পাতেৰে দুহাত বোলালি
# মোৰ জীৱনৰ মাধৱী লতা
# টুন টুন টুনী চৰাই। 
# ভৰিৰ নূপুৰ
# তোমাৰ মৰমে 
## বাহ্যিক সংযোগ
### নীলিমা খাতুনৰ গীত উপলব্ধ হোৱা কেইটামান ৱেবচাইট
* https://geetsankalan.com/singers/Nilima_khatun
* সুৰৰে এনাজৰী 
*আমেৰিকান কল্পতৰু 
* গানা ডট কম

## তথ্য সংগ্ৰহ

শ্ৰেণী:অসমৰ কণ্ঠশিল্পী
শ্ৰীমন্ত শঙ্কৰদেৱ সঙ্ঘৰ অধিৱেশন

## অধিৱেশন সমূহ

## তথ্য সংগ্ৰহ

শ্ৰেণী:সন্মিলন
শ্ৰেণী:অসম সম্পৰ্কীয় তালিকা
চুতেওফা

**ছাওলুং চু'-তেও-ফা** (*Tsāolung Sérteuphâ*) আহোম ৰাজ্যৰ দ্বিতীয়জন চাওফা আছিল। তেখেত ছাওলুং চুকাফাৰ বৰ পুতেক আছিল।  তেখেতৰ ৰাজ্যকাল ১২৬৮ চনৰ পৰা ১২৮১ চনলৈকে। 

চুতেওফাৰ বঢ়াগোঁহাইৰ নাম আছিল থাওৰুৰু বুঢ়াগোঁহাই আৰু বৰগোঁহাইৰ নাম আছিল চাওবিন বৰগোঁহাই। 

বৈদেশিক সৰ্ম্পক : চুতেওফাই নৰাৰাজ্যলৈ  নিজ কটকী প্ৰেৰণ কৰি নৰাৰাজ্যৰ লগত নিজৰ সৰ্ম্পক সুদৃঢ় কৰে আৰু কুটনৈতিক কৌশলেৰে কছাৰীসকলৰ পৰা দিখৌ নৈৰ পূব অংশ নিজ ৰাজ্যৰ অৰ্ন্তভুক্ত কৰে।

চুতেওফাৰ দিনতে ৰামখা দেও শালৰ বৰুৱা পদটি সৃষ্টি কৰে।  ৰামখা দেও শালৰ পুজাৰ বাবে খাজানা ৰেহাই দিয়া মাটি দান কৰে আৰু   বৰদেউৰী, সৰুদেউৰী , দেওঘৰিয়া , আঠপৰিয়া , তেলি , মালী , নাপিত, কমাৰ, চমাৰ , ধুলীয়া , বলিকটীয়া , খাতোয়াল , বাৰিচোয়া , বেলিচোয়া , চাউলকৰা , মলখুবচা  আৰু  পানিতোলা আদি পূজাৰ বাবে সহায়ক পদ সৃষ্টি কৰে।
শ্ৰেণী:টাই-আহোম শাসক
চুবিণ্‌ফা

**চুবিণ্‌ফা** বা **চাওলুং চ্যু-বিণ্‌-ফা** () আহোম ৰাজ্যৰ তৃতীয়জন স্বৰ্গদেউ (চাওফা) আছিল। তেখেত চাওলুং চুতেওফাৰ বৰ পুতেক আছিল। তেখেত ১২৮১ চনত ৰাজপাটত বহে। 

চুবিনফাই ৰাজ্যৰ প্ৰজাক বুঢ়াগোঁহাই আৰু বৰগোঁহাইৰ অধীনলৈ দুটা ভাগত নি ৰাজ্যৰ শাসন-কাৰ্য অধিক কাৰ্য্যক্ষম আৰু সুচল কৰে। চুবিনফাই ত্যাওকাংবণ্ডুকা নাম মিচিং সম্প্ৰদায়ৰ ব্যক্তি এজনৰ কন্যা হিঙ্গুলীক বিয়া কৰাই আৰু বৰকুঁৱৰীৰ মৰ্য্যদা দিয়ে। 

এইজনা স্বৰ্গদেউৰ দিনতেই সাতঘৰীয়া আহোমৰ সৃষ্টি হয়। 

চুবিনফাৰ দিনত থাওৰুৰু বুঢ়াগোঁহাই আৰু চাওপাংবণ্ডুক বৰগোঁহাই আছিল।
চুখাংফা

**চুখাংফা** বা **চাওলুং চ্যু-খাং-ফা** ()আহোম ৰাজ্যৰ চতুৰ্থজন স্বৰ্গদেউ আছিল। তেখেত চাওলুং চুবিণ্‌ফাৰ বৰ পুতেক আছিল। তেখেত ১২৯৩ চনত ৰাজপাটত বহে। 

চুখাংফাই কমতাপুৰ ৰাজ্য আক্ৰমণ কৰে আৰু কমতাপুৰৰ ৰজা দুৰ্ল্লভ নাৰায়ণে যুদ্ধ পৰাজিত হৈ সন্ধি প্ৰস্তাব দি নিজ কন্যা ৰাজনীক স্বৰ্গদেউলৈ বিয়া দিয়ে। 

চুখাংফাই ৩৯ বছৰ কাল ৰাজত্ব কৰি ১৩৩২ চনত মৃত্যুবৰণ কৰে। 

এখেতৰ ৰাজত্ব কালত বুঢ়াগোঁহাই পদত কোনো নাছিল আৰু বৰগোঁহাই পদত চাওপাংবণ্ডুক আছিল।
শ্ৰেণী:টাই-আহোম শাসক
চুখ্ৰাম্‌ফা

**চুখ্ৰাম্‌ফা** বা **চ্যু-খ্ৰাম্‌-ফা** আহোম ৰাজ্যৰ পঞ্চমজন স্বৰ্গদেউ (চাওফা) আছিল। তেখেত ১৩৩২ চনত ৰাজপাটত বহে। 

তেওঁৰ দিনত ভাতৃ চাওপুলায়ে চাওপাংবণ্ডুক বৰগোঁহাইৰ সৈতে মিলি স্বৰ্গদেউৰ বিৰুদ্ধে বিদ্ৰোহ কৰে। ৰজাৰ ভাতৃয়ে কমতাপুৰৰ ৰজাৰ সহায়ত আহোম ৰাজ্য আক্ৰমণ কৰে যদিও পাছত আলোচনাৰ মাজেৰে চাৰিংৰ ৰজা পাতি দিয়ে। 

চুখ্ৰাংফাৰ দিনত বুঢ়াগোঁহাই পদত চাওফ্ৰংডাম আৰু বৰগোঁহাই পদত তাফ্ৰিখিন বৰগোঁহাই আছিল। 

প্ৰায় ৩২ বছৰ কাল শাসনত থাকি ১৩৬৪ চনত ৰজাৰ মৃত্যু হয়।
শ্ৰেণী:টাই-আহোম শাসক
পম্বন সেতু

**পম্বন সেতু** এখন "কেণ্টিলিভাৰ" দলং যি ভাৰতৰ দক্ষিণ প্ৰান্তত অৱস্থিত পম্বন দ্বীপক মূলভূমিৰ সৈতে সংযোগ কৰে। এই পম্বন দ্বীপতে অৱস্থিত হিন্দু ধৰ্মাৱলম্বী সকলৰ পৱিত্ৰস্থান ৰামেশ্বৰম। পম্বন সেতু বুলিলে সমান্তৰাল কৈ যোৱা ৰে'ল আৰু ৰোড দলং দুয়োখনকে বুজোৱা হয়।

## ইতিহাস
পম্বনৰ ৰে'লৱে সেতুখন ২.০৬৫ কিলোমিটাৰ দৈৰ্ঘ্যৰ। এই সেতুখন ১৯১৪ চনত মিটাৰ গ'জ ৰে'লসেৱাৰ বাবে মুকলি কৰি দিয়া হয়। সেতুখনৰ এটা অংশ জাহাজ পাৰ হৈ যাব পৰাকৈ উঠাই দিয়াৰ সুবিধাও আছে।

ঐতিহাসিক ভাৱে এই দলঙখনত মিটাৰ গ'জ ৰে'ল চলাচল কৰিছিল যদিও ২০০৭ চনৰ আগষ্ট মাহৰ ১২ তাৰিখৰ পৰা ইয়াক ব্ৰ'ডগ'জ ৰে'লসেৱাৰ উপযোগীকৈ উন্নীত কৰা হয়।

## চিত্ৰ ভঁৰাল

Sunrise Train on the Bridge.jpg|পম্বন ৰে'ল সেতু ৰামেশ্বৰম
A closeup shot of Pamban Bridge.jpg|পম্বন সেতুৰ উঠাই দিব পৰা অংশ


## তথ্য সংগ্ৰহ

শ্ৰেণী:ভাৰতৰ দলংসমূহ